text:
ORANJESTAD – Ora cu Presidente di Parlamento Edgar Vrolijk a cera porta pa publico awe mainta debi na ‘seguridad’ rond di e tratamento di e reunion publico di gas, lamentablemente e la inclui prensa tambe. “Lamentablemente prensa ta cai bao publico y prensa y pueblo por sigui esaki via tur canal di Parlamento” tabata e contesta cu noticiacla a haya ora cu a puntra riba esaki. “ “Seguridad di trahador y Parlamento den su totalidad tin di bai prome. Nan tur tin ser keri ta wardanan na cas y mi tin e obligacion di garantisa nan seguridad” tabata tambe e comentario cortico di e Presidente di Parlamento na e portal aki.
Clouds: {{current_weather.clouds}}%
Wind ({{current_weather.wind.deg}}): {{current_weather.wind.speed}}{{units_wind}}


c: text/html

text: Yegando na un otro fin di aña districto 1 di Oranjestad ta duna bek un biaha mas na su districto. Desde 2015 a lanta un concepto pa trece e felicidad y alegria na 5 famia menos afortuna y tabata e momento cu “E Luz di pasco” a nace y bira un realiad. Cada aña 5 diferente famia di menos recurso ta haya un bishita inespera for di e famia di KPA. Awe 5 aña despues por sigui mira e sonrisa, alegria y emocion di e famianan cu ta haya un makuto grandi di comestibel, ham, galiña y un kerstboom pa por pasa un pasco feliz. Pa 5 aña largo districto di Oranjestad cu ta consisti di polis uniforma y personal administrativo ta bishita 5 famia den nesecidad. Cu sosten di coleganan di otro departmento y comerciante “E luz di pasco” por sigui briya pa 5 famia feliz. E aña aki cumpliendo 5 aña, a haci otro 5 famia feliz. Tabata un preparacion grandi pero den union di tur colega di Oranjestad tambe slachofferhulp a logra pone man na obra y haci e deseo di e famianan realidad. Cu diferente patruya, musica y ambiente a recori Oranjestad completo y a bishita Fiyostraat, Timonstraat, Madiki Kavel, Tanki leendert y Seroe Janchi. Cada famia a habri nan porta yena cu emocion y alegria na momento cu e patruyanan a yega dilanti di nan porta di cas. Cu awa na wowo a gradici e polisnan pa nan gratitud. Polis di nan banda a baila, canta y tambe a brasa cada un famia deseandonan un Bon Pasco y un feliz cambio di aña 2020. Maske con fastioso y dificil e situacion porta, e meta principal ta pa cada famia cu a wordo escohi por celebra Pasco. Yena nan curason cu e luz positivo cu den bida tur hende merece e oportunidad di por celebra un pasco y aña nobo cu dicha, paz y prosperidad.

robotstxt: allowed

filter: keep


text:
Oranjestad – Recientemente a formalisa un acuerdo di cooperacion entre e organisacionnan Camara di Comercio, Aruba Trade and Industry Association (ATIA), Free Zone Aruba, Departamento di Relacionnan Exterior y Departamento pa Asuntonan Economico (DEZHI) pa institui un plataforma di consulta ‘Aruba Trade Board’ pa fortalece e competitividad di haci negoshi na Pais Aruba.
Aruba Trade Board
Minister Xiomara Maduro ta informa cu e organisacionnan aki ta brinda nan conocimento y experticio pa crea oportunidadnan di negoshi y comercio pa nos companianan local. Alabes hunto nan ta profila Pais Aruba na inversionistanan extranhero potencial y aporta na e diversificacion di nos economia door di atrae inversionnan di calidad y inovacion den sectornan economico nobo. ‘Aruba Trade Board’ ta un iniciativa di Departamento di Asuntonan Economico cu a start na aña 2017 y ta un accion den e Plan Strategico Nacional 2020-2022 cu tambe a wordo inclui den e Masterplan ‘Reposicionando nos Pais’.
Hunto nos por logra mas
E mandatario ta informa cu e colaboracion estrecho den sector priva y sector publico ta sumamente positivo pa comercio di nos Pais y cu hunto nos por logra hopi mas cu individualmente. E dignatario ta subraya cu ya pa un temporada caba e organisacionnan aki ta trahando hunto den cooperacion cu otro den un forma inoficial den ‘Aruba Trade Board’. Esaki ta un muestra di e dedicacion di tur e organisacionnan envolvi pa yuda stimula nos economia.
Beneficio pa e sector di comercio
Minister Xiomara Maduro ta enfatisa cu e formalisacion di e plataforma ‘Aruba Trade Board’ e organisacionnan lo tin mas autoridad pa agrupa nan trabaonan, realisa tareanan y organisa actividadnan cu lo yuda empresarionan local haci negoshinan nobo cu otro paisnan y atrae inversionnan den sectornan economico nobo. E mandatario ta desea tur cinco organisacion hopi exito y cu e cooperacion den Aruba Trade Board por sigui trece mas beneficio pa e sector di comercio y economia di Pais Aruba.


text:
The Road Less Travelled | Frank Kelly
Manage episode 283421701 series 2801599
Den nos episodio cu Artist & Forager Frank Kelly nos a tene un combersacion interesante di su trayectoria personal y su decision di tin un bida unda eta sigui su diferente pasion nan y traha di esaki su entrada tambe.
Den e episodio aki Frank ta mustra nos cu no tur ora mester sigui caminda cu sociedad kier bo sigui pero cu ta mas importante pa bo traha bo mesun caminda, bo mesun carera y sigur porta nan lo habri pabo.
Spoiler alter:
Con pa sigui bo pasion den bida y laga un trabou of carera cu no ta fit bo?
1. Realisa cu unda bo ta no ta fit abo mas y keda trata tur hende ey nan bon (tin bon actitud semper)
2. Si bo no ta tira bo curpa di pecho pa algo cu bo ta stima nunca bo lo sa si eta "make sense", y semper bo keda wonder
3. Realisa cu e pio cos cu por pasa ta cu bo mester bai buska un trabou back di nobo, y esey no ta malo at all - pesey semper percura pa bo tin bon record unda cu bo bai; semper cu un bon actitud.
Pa mas informacion di Frank Kelly / Taki:
https://www.instagram.com/taki_aruba/
121 afleveringen


text:
ORANJESTAD - Diabierna atardi 9 di juli, famia Ling hunto cu un grupo chikito di invitado a reuni pa lansa e buki; LING LEGACY A JOURNEY OF FAMILY, FOOD AND ONE HAPPY ISLAND.
Sharlene Starke yiu muher di Yolanda Ling q.e.p.d. a conta di e origen di e buki y di e fundacion; Jordan Ling Foundation na cual tur fondo recauda por medio di benta di e buki lo bay.
“E idea pa scirbi y publica e buki a nace serca mi tanta Sra. Ingrid Ling casa di mi tio Clifton. E intencion tawata prome pa haci’e un publicacion priva pa famia, pa e keda como un recuerdo pa tur miembro di famia cu ta of tabata parti di e legado di e famia Ling, pues un family book,” Sharlene a conta.
Sin embargo na 2015 mientras cu Sra. Ingrid tawata bezig cu e draft, e famia a ser enfrenta cu un dolor devastador. Su primo Jordan, you di Clifton y Ingrid lamentablemente a tuma su mesun bida a consequencia di su sufrimento di deficiencia mental. Asina na 2016 a lanta “The Jordan Ling Foundation” pa promove actividadnan relaciona cu Salud Mental. E meta principal ta pa yuda mas tanto posibel promove cuido di personanan cu ta sufri di Salud Mental aki na Aruba.
Despues Sr. Clifton Ling kende hunto cu su rumanan a tuma over e negoshi di su mayornan a conta di e historia di yegada di su famia for di China na Aruba na 1930. Tawata durante di e decada 1920 cu China tawata un republica nobo, despues di 2000 anja di dominio imperial. E pais tawata enfrentando enorme retonan cu nan economia, politica y bida social. China a keda devasta pa un guerra civil entre Kum Ming Tong (KMT) encabesa pa Chang Kai Shek y e Partido comunista Chines (CCP) bow mando di Mao Zhe Dong, cual doctrina a prevalece te cu awe. Segun e censo di e tempo ei China tawata conta cu un población di solamente mei million habitante. Den e decada ey China a conoce un periodo di hambruna causa pa chaos politico y un secura immenso. “Mi Papa a nace den e aldea chiquito di Leelong cu awe ta un bario di e metropolis Shenzhen, e cuidad fronterizo entre Hong Kong y China. Siendo e yiu mayor di un famia di 10 yiu e tawata esun cu a wordu encarga pa haci e biahe pa exterior cu e speranza pa un logra miho futuro, asina el a descubri Aruba.
Sr. Clifton Ling a sigui conta durante di su discurso cu e caminda pa realisa e buki tawata basta turbulento pa motibo di e tragedia di nan yiu homber menor Jordan, pa kende nan ta dedica e obra di e buki y tambe pa e fundacion bow su nomber. Un danki ta bay na nos yiu homber Dustin y su grupo di amistad di Caribe Hulandes biba na New York - Big Apple cu a establece contacto cu e editor y publicista Willy Wong cu tabata tin gran conocimento di e material y acceso na e archivonan universitario den e region. Asina nos por a compila e historia di mi grandinan, e viahe, e documentonan y potretnan cu ta sychroniza cu e texto skirbi den e buki. E ta simplemente un storia di un imigrante cu kier a buska su futuro sin conocimento kiko esaki lo trece den un mundo nobo aki na otro banda di e laman immenso.
Un danki special ta bay na tur personanan y instancianan cu a contribui den cualkier forma cu por a conduci den e logro aki awe. Manera mi a menciona prome, e buki ta dedica na JLF y e fondonan recauda aki ta bai pa e fundacion. E prome ehemplar di e buki a ser entrega na director di Archivo Nacional Sr. Raymond Hernandez, e bukinan lo ta obtenibel den librerianan local. Nos ta spera cu e comunidad di Aruba les’e y goza di dje!
Awe Noticiacla.com ta cumpli 8 aña di existencia, cu ta motibo pa su cas editorial Wired Media ta hopi contento y orguyoso. Contento di por a yega e ‘milestone’ aki. Un aña mas di a informa y educa, crea un plataforma di nivel for di cual informacion confiabel ta wordo transmiti diariamente. Un idea 8 aña pasa cu a transforma den un producto balioso cu awendia ta wordo considera como un di e fuentenan mas importante y confiabel di noticia local y regional. Ta momento pa celebra berdad, pero mas importante, reflecciona y wak con nos a yega aki, unda nos ta y porta mas importante ainda, unda nos ta bayendo. E punto mas importante semper, ta di gradici nos creador, tambe ABO, e siguidor, y ABO cu ta e sosten comercial danki na cual nos por a y ta y lo sigui produci loke nos ta produci cu hopi amor. Manera tur producto, semper lo tin caminda pa mehoracion, y esey ta keda e rason pa sigui padilanti y mehora cada dia mas, den diferente forma. Un gradicimento na e miles di usuario cu a, ta y ojala lo sigui usa e Plataforma aki pa ricibi nan informacion cu ta necesario pa desaroyo di nan mes. Un palabra di gradicimento di curazon. Masha masha danki, y cu boso sosten, nos lo sigui padilanti, pa asina yega aña number 9.
ORANJESTAD – Oficina di turismo a informa diabierna atardi cu Aruba ta elimina seguro obligatorio de Covid-19 pa bishitantenan. Nan a recorda cu na juli 2020, Aruba a habri su frontera bek pa bishitantenan di Estados Unidos y a inicia cu e Aruba Visitors Insurance. Esaki tawata un innovacion den medio di pandemia, cu a wordo sigui despues pa otro destinonan. E seguro aki tawata obligatorio pa tur bishitante y di e forma aki a sigura cu tur caso di turista cu a test positivo durante nan estadia por a conta entre otro riba cobertura di acomodacion pa isola, transporte, test di covid y gastonan di dokter, hospital y ICU.
ORANJESTAD – Sindicato di maestro SIMAR ta considera e anuncio di aumento di tarifa di WEB como un baño di awa friu, y a manda nan preocupacion pa prome minister Evelyn Wever Croes diahuebs atardi mes. Den e carta nan ta splica nan preocupacion y desaprobacion di e loke a sosode. E noticia pa miembronan di e sindicato, a bin como un sorpresa total, y cu ta haci nan situacion financiero aun mas fastioso, banda di e recorte salarial. A comparti cu varios miembro ainda tin problema tur luna pa cera placa pa por cubri nan gastonan. Ademas nan tin duda ainda cu enberdad luna di juli 2022 lo nan haya e recuperacion manera priminti di e 5% di salario. “Nos ta en espera ainda di e decision definitivo di e recuperacion di 5% di salario” e presidente di sindicato ta bisa. A recorda cu awa ta un necesidad basico y primario y cu esaki lo aumenta e problemanan social den enseñansa. Acerca a bin e problema di luna di mei y juli di aumento drastico di gasoline, cu ta limita e mobilidad di varios miembro.
ORANJESTAD – Ministerio Publico ta habri desde diabierna prome di juli 2022 normalmente desde 08.00 or di mainta. Asina vocero di e departamento, Ann Angela a bisa diahuebs. Manera ta conoci e departamento tambe a cera diaranson debi na e menasa di mal tempo. Tur afspraak pa busca e carta di buena conducta (vog) a wordo posponi pa diamars 5 di juli 2022. Por mantene e orario riba bo invitacion.
Si bo ta rabia cu ayera ‘nada’ no a pasa, y cu bo a gasta boshi placa cumpra yen di cos extra ‘pornada’, pensa cu awe e headline por tabata diferente. E por tabata “Islanan ABC destrosa pa tormenta Bonnie, hopi destruccion, famianan perdi, etc etc”. Awe bo ta lanta, contento cu bo propiedad ta unda e ta ainda, y cu bo tin un dia mas pa biba. E placa cu bo a gasta ayera, ta nada, compara cu loke bo por ta tin na gasto extra awe, si e mal tempo a pasa manera cu e tabata poni pa pasa. Un colega di prensa na Corsou ayera ainda ta conta con Thomas (un rabo) a lague cu 30 mil na gasto. Awor porta bo a gasta algun shen florin, (cu ta hopi, pero bo mester relativ’e si). Considera ayera un bon training. Corda semper, miho bon prepara, y alerta, cu trankil y sorprendi pa un mal tempo cu ta lagabo cu mas debe (cu bo tin caba) cu nunca. Y porta bo no ta un creente, pero algo a bolbe pone cu nos a scapa di loke por tabata un disaster natural. Be grateful, and move on! Scirbi pa Tito Laclé.


text:
MEP na Marisol Lopez Tromp:
ORANJESTAD (AAN): Partido MEP a tuma nota di Marisol Lopez Tromp su ponencia cu entre primo cu prima tin diferencia den maneho, cu mientras uno no ta firma ningun documento (refiriendo aki na Minister President), e otro a kita autoridad di e directora di DIMAS pa firma, obviamente refiriendo na Minister Glenbert Croes.
Esaki ta un politica hopi infantil di parti di Marisol cu sa miho pero kier haci politikeria barata.
INFRASTRUCTURA: Minister President ta Minister di Infrastructura for di october 2020, despues cu POR a retira su confianza den su propio Minister cu tabata Marisol Lopez Tromp. Motibo di esaki nos tur sa, ta pasobra cu den e.o. 7 dia Marisol a beneficia su ruman cu e permiso di tereno necesario pa e por traha un hotel na Noord.
Desde e tempo aki, Infrastructura a bay resorta bou di Minister President. E historia di Infrastructura nos tur sa. Ta hopi minister a shop den e departamento aki y comberti esaki den un compania di bienes y raices. Nan a haci negoshi cu terenonan di Aruba cu awe no tin mas tereno pa duna nos yiunan di tera pa por pone un dak riba nan cabes. Ta pa e motibo aki cu nos Minister President a dicidi pa once and for all depolitisa dicho departamento y laga maneho y ehecucion den man di e profesionalnan di Infrastructura.
DIMAS: Den DIMAS tabata mesun storia. Ta diferente ta e Ministernan cu den pasado a uza DIMAS como tambe DPL, pa haci negoshi cu permiso. Minister Glenbert Croes ora cu na 2017 a bira Minister di Labor, a kita mandaat di e director di DPL pa firma te ora cu e mandatario por tin e trankilidad cu e departamento ta funcionando conforme su institucion y NO pa negoshi di permiso. DPL a drenta e caminda recto y corecto danki na e maneho intachabel di Minister Glenbert Croes.
Ta desde September 2021 apenas, cu DIMAS pa prome biaha ta resorta bou di Minister Glenbert Croes. E ta logico cu un Minister nobo kier pa e departamento tin traha conforme maneho di Gobierno. Ta logico cu un departamento mester ehecuta e maneho di e Minister. DIMAS awor ta pasando den e proceso di transformacion di vision, organizacion y servicio.
Mientras tanto, e mandatario kier sigura cu e maneho cu e kier implementa, ta worde bon comprendi, bon asimila, bon sincronisa y bon ehecuta door di e departamento. Mediante e stuurgroep institui cu caracter temporario, e Mandatario lo guia DIMAS den e direccion di ta mas servicial y mas humano den su trato.
Pues pa resumi: MEP na Marisol: Nos no ta boso. Nos no ta MASAVP. Dos partido cu Ministernan cu a hiba practica hopi dudoso, algun hasta cu practicanan coruptivo, condena pa esaki.


text:
No farewell words were spoken, No time to say Good-bye,
You were gone before we knew it. And only God knows why.
~ Unknown~
Cu inmenso dolor na nos curason, nos ta annuncia fayecemento inespera di nos tata, welo, pareha, ruman, omo, padrino, primo y amigo;
Sr. Paul Randall Croes
Mihor conoci como “Dadou”
Ex propietario di ‘Texas Furniture Store NV’
24 july 1954 – 25 mei 2022
Mayornan: ✝ J. Max Croes y ✝ Marie-Thérèse Croes-Duplessy
Su yui nan: Joanne Croes
Marie-Thérèse Croes
Elizabeth Croes y Jonathan Henriquez
Su pareha: Irene Peterson
Su nieta y nieto nan: Eli Tromp
Vinn Tromp
Veah Henriquez
Su ruman nan: ✝ Guisela Croes
Karine Croes
Arielle Croes
Max Croes Jr.
Jocelyne Croes y Lex de Jong
Su prima y primo manera ruman: Anouk Duplessy y Pieter Selen
Thierry Duplessy y famia
Mama di su yiunan: Sarah Oduber
Su sobrina- y sobrino nan: Garrett Raven y Frank Jan van der Laan (Hulanda)
Giliène “Gigi” Raven y yui
Garvey Raven y famia
Paul Schouten y Ellen Kuster
Philippe Schouten y famia
Shawn Croes y famia (Hulanda)
Solange Sankoh Croes y Ahmed Sankoh (Hulanda)
Sagine Sabrina Croes y yuinan (Hulanda)
Estelle- Thérèse ‘Tess’ Heronimo
Chloé-Louise “Loulou” Heronimo
Tata di su nietonan: Omar Tromp
Su iha nan: Giliène “Gigi” Raven
Naomi Willems
Su primo y prima nan: Croes, Lopez, Vos y esnan den exterior
Su suegra: Filotea Peterson-Ruiz
Demas famia y amistadnan: Famia Croes, Famia Peterson, Ruiz, Diaz, Semeleer y Goeloe. Famia Oduber, Croes y Maynard, Famia Doherty, Famia Bezems.
Adolfo Croeze y famia. Ader Arenas y famia. Bibi Arends y famia. Famia Nemecheck, famia Dijkhof. Cunucu Guys, Organisacion ‘Los Laga Bai’, Broedernan di ‘Lodge El Sol Naciente’ y e famia Masonico na Aruba, Coleganan di ‘Cas di Max’, Ex Coleganan di ‘Texas Furniture Store NV’ y tambe tur su otro bon amiga y amigo nan aki na Aruba y den exterior.
Nos ta pidi nos desculpa si den nos tristeza nos por a lubida algun familiar, amistad, conocir di nos difunto stima.
Enves di flor of krans lo tin un box desponibel pa cumpli cu Dadou su spirito servicial pa hasi donacion pa un bon causa.
E acto di despedida lo tuma lugar diaranson 1 di Juni 2022.
Di 12or di merdia pa 4or di atardi na Royal Funeral Home na Cumana.
Cremashon lo tuma lugar den seno familiar.
Despues di entiero no ta ricibi bishita di condolencia na cas.


text:
ORANJESTAD – Diamars atardi Minister di Turismo y Salud Publico Sr. Dangui Oduber tabata na clubhuis hadicurari caminda a celebra e despedida di Sr. Rafael Statie. Esaki a keda organisa pa Wine and Dine Corperation Aruba caminda Sr. Statie a labora ultimo. Pa Minister Oduber e tabata un placer di por tabata tey pa celebra hunto cu Sr. Statie e bunita trayectoria di 50 aña trahando den Food & Beverage y e sector turistico.
Sr. Statie a cuminsa su trayectoria na Manchebo caminda e la traha pa 11 aña largo, e la cuminsa como busboy, despues a bira server, waiter y captain waiter. Despues Sr. Statie a bay traha na Sint Maarten como manager di un restaurant caminda e la keda pa 4 aña largo. Depues Sr. Statie a bin Aruba bek y a traha 17 aña na aeropuerto den hospitalidad y tambe mas restaurant rond di Aruba tur den e posicion di manager. Ultimo Sr. Statie a traha 10 aña na Wine & Dine como restaurant manager. Su conseho na tur trahador di food & beverage ta pa tin hopi pasenshi cu nos bishitantenan.
Minister Dangui Oduber den nomber di Gobierno di Aruba ta gradici Sr. Rafael Statie pa duna 50 aña di su bida na e sector turistico. Danki pa bo dedicacion, bo leyaltad y e servicio cu bo a sa di brinda na nos localnan y nos turistanan, specialmente den food & beverage aki na Aruba.
Aruba su forza ta turismo, pesey cada trahador mester ta un embahador di nos turismo.


text:
Diadomingo den careda di 12 or y 15 di merdia, un cuidado di preso a mira tres preso den un brandgang.
Mesora e cuidadonan di preso a actua y hopi lihe a logra gara dos di nan riba e tereno di KIA mes.
Pero asina mes un di e presonan a logra huy y a bay sconde den matanan di druif pariba KIA.
E cuidadonan di preso a bin topa cu palet poni na e muraya.
Tambe dos di e presonan ta rumannan hopi peligroso di fam V. Cu ta cera pa atraconan arma.
Varios unidad di polis y e Helicopter di polis tambe ta yudando den e buskeda pa e fugitivo cu lo mester ta scondi den e matanan pariba di KIA.
Nos ta keda pendiente pa su captura.
Diadomingo den careda di 12 or y 15 di merdia, un cuidado di preso a mira tres preso den un brandgang.


text:
Tur aña riba 17 di mei, e International Communication Union (ITU) ta celebra dia di “World Telecommunication and Information Society Day”. ITU a wordo funda na 17 di mei 1965 y ta specialisa den tecnologianan di informacion y comunicacion (ICTs). Durante e ultimo lunanan, e pandemia di COVID-19 a subraya e importancia fundamental di ICTs pa economia y paisnan rond mundo. Mustrando mundo cu niun hende no ta safe te ora nos tur ta safe y cu nos no por uza ful e potencial di ICTs te ora nos tur ta conecta.
E tema di e aña aki ta “Connect 2030: ICTs for the Sustainable Development Goals (SDGs)”. Cu e tema aki, ITU ta reafirma e vision global pa desaroyo di e sector di telecomunicacion/ICTs cu ta premira un sociedad di informacion, empodera pa un mundo interconecta, caminda telecomunicacion/ICTs ta acelera y haci posibel crecemento y desaroyo social, economico y di medio ambiente pa tur hende.
Innovacion y tecnologianan nobo tambe tin un gran potencial pa e progreso humano y pa logra cada un di e Metanan pa Desaroyo Sostenibel. E decada di 2020 a wordo declara como e Decada di Accion, caminda ta importante pa mehora colaboracion y cooperacion pa fortalece e rol di ICTs pa realisa e Metanan pa Desaroyo Sostenibel.
Conexion na tur momento awor mas cu nunca ta esencial. Nos mester traha hunto pa cera e buraco cu tin entre esnan cu no tin acceso na internet y esnan cu si tin acceso. P’asina tur persona por ta conecta y por disfruta di e facilidadnan cu esaki ta ofrece como tambe sigura cu e bida conecta ta sigur y confiabel. SETAR, como nos compania nacional di Telecomunicacion, ta uni su mes na e promesa aki pa brinda e comunidad di Aruba conexion na tur momento como tambe lo ultimo den innovacion y tecnologianan nobo pa sigui avanza e comunidad di Aruba.


text:
Ta bay traha pa introduci esaki na tur scol di Aruba
ORANJESTAD: Diasabra atardi a lansa e campañia di prevencion contra abuso di mucha ‘Mi mes un heroe’. Entre e invitadonan por a conta cu presencia di su Excelencia Gobernador di Aruba, sr. Alfonso Boekhoudt, Presidente di Parlamento sr. Edgard, Vrolijk, Prome Minister di Aruba sra. Evelyn Wever – Croes, Minister Rocco Tjon, Parlamentarionan di Coalicion y demas invitadonan special.
Durante e ocasion special aki Minister Endy Croes a hiba palabra unda e expresa cu na momento cu colega Minister Rocco Tjon a acerca cu e proyecto aki y despues di a ricibi e presentacion di sra. Edselyn Figaroa y sra.Liza Helder mas cu claro e proyecto aki ta fit completamente den e vison di Gabinete Wever- Croes 2. Unda e tema di abuso di mucha tin un prioridad hopi halto y na mes momento a acerca Prome Minister di Aruba sra. Evelyn – Wever -Croes pa forma e ekipo. Minister Endy Croes a sigui bisa cu den colaboracion pa busca e fondonan necesario pa pone accion tras di nos palabra y promesa. Minister Endy Croes a enfatisa cu nos ta kere hopi den e proyecto aki. Hopi a wordo haci pero e parti preventivo y duna e muchanan e herment necesario tabata falta. Despues di hopi aña di preparacion di Edselyn nos a logra cu awe nos ta lansa e bunita proyecto aki. E mandatario a sigui bisa na diferente ocasion y den diferente discurso e ta papia di e competencianan di siglo 21 y ta menciona hopi biaha e cuater letter C. Minister Endy Croes a elabora riba e tres letter C nan aki a forma e parti esencial pa por a logra e proyecto aki. E prome ta e comunicacion entre e Ministerionan. E di dos tabata e creatividad di ful e ekipo, tanto den e ekipo di Edselyn y Ministerio di Husticia y Asuntonan Social y tur esnan cu a carga e proyecto aki. Pero sigur importante ta e C di colaboracion saliendo for di e pandemia mester tine e creatividad y e colaboracion entre Ministerio cu ta sostene e proyecto aki. Esey ta duna nos e trankilidad y felicidad pa traha den un ekipo, primordialmente pa e muchanan, nan merece di ta feliz, nan merece di wordo protegi, nan merece di cariño y amor. Tipo di proyectonan aki nos ta creando e brug pa logra tur e aspecto nan aki den e parti preventivo brindandonan e herment nan necesario. Como Minister di Enseñansa y Deporte ta mi tarea sigur pa introduci esaki tambe den tur scol na Aruba y na e miho contribucion posibel pa por logra e efectividad necesario pa proteha nos muchanan y pa nan por ta feliz
Finalisando Minister Endy Croes ta felicita Edselyn Figaroa, Ministerio di Husticia y Asuntonan Social y tur esnan cu a yuda haci e proyecto aki un realidad.


text:
Selikor NV huntu ku ministerio di GMN ta start trayekto “Ban limpia Kòrsou”
Inisiando e siman di 6 di yüni Selikor, den estrecho kolaborashon ku ministerio di GMN, ta start ku un limpiesa integral di Kòrsou. A skohe pa start e aktividatnan di limpiesa nèt despues di dia di Medioambiente (5 di yüni), ku e aña akí ta hiba e tema “Only one Earth”, enfokando riba un transformashon i kambio den maneho pa yega na un bibá mas limpi, bèrdè i duradero den harmonia ku naturalesa.
Lo inisiá ku trabounan di limpiesa den e diferente barionan i tambe riba kareteranan prinsipal. Banda di eliminá tur shushi visual riba vianan públiko, manera ta usual, lo kita tur palu i ramanan tambe ku ta stroba visibilidat den tráfiko. Huntu ku ministerio di VVRP lo kordiná e limpiesa di roinan i tambe di playanan.
Den tur e trayekto akí ta papia pa su mes ku kolaborashon di komunidat ta sumamente importante. Pa stimulá e koperashon akí aun mas, Selikor lo bai ofresé servisionan èkstra na komunidat den forma di rekohementu di shushi gròf dos bes pa luna na lugá di un bes. Tur esaki lo sosodé gratuitamente. Tambe lo subi e kantidat di shushi ku suidadanonan por entregá grátis na lèntfel. Awor kada suidadano ku ta disponé di un vehíkulo por depositá 2 mil kilo di shushi grátis pa aña na lugá di mil.
Selikor ta konta riba e yudansa di komunidat pa huntu enkaminá e trayekto di “Ban Limpia Kòrsou” di forma eksitoso i responsabel.


text:
History
Paarden baai’(2014-2015) is an extension of installation Paradise Park’ (2011-2014), a space falling in time, sea, ocean, life, love. Paradise Park is a dream-state, representing a space in between the Atlantic Ocean and the Caribbean Sea, connected to a hybrid globalized subject. Influenced on immigrants, heritage, and storytelling. At the same time, an allegory presenting cultural memories. The installation is inhabit with sculptures, crossing between horses, birds, fishes, plants, and human beings. Paradise Park archives metaphors that effects life, associated within a natural world, human association and bird resemblance. Species such as rotating flora and floating fauna crossing in a solemn sound by Vangelis ‘ la petite Fille de La mer. Crossing over fiber sculptures surrounded with a character called ‘Sikkepit’. A space that unites anecdotes in deep sea water. A fantasy park where paradise energy settles time between continents, specifying a cultural and a visual language. My fascination with birds is seen in floating work’ Japanese Nightingale. A sculpture mirroring an inter familial hybrid, where the plants are sensitive and vulnerable and its leaves reaching out above the viewer, at the same time bordering arrangements. The Japanese nightingale is an aide-memoire, a bird that stretches, pitch and strain like a floor that has been danced upon. The exhibition highlights the senses that address the notion of time and space, and a relationship between the body, soul, and the material world. – Osaira Muyale
For an appointment info@osairamuyale.com www.osairamuyale.com
Paardenbaai embodies an important part of the early history of Oranjestad; the natural harbor facilitated horse trade that dates back to the early days of Spanish colonization of Aruba. This trade in livestock and primarily horses was one of the key factors in the early development of commerce and later settlement of the town at the bay. During the following three centuries, the horse trade remained important for the island: for the Spanish period during conquest (1500’s), and later for the Dutch under the West Indian Company rule (1600’s and 1700’s) Aruba remained as what could be considered a ranch that facilitated the colonization projects. In the early Dutch Colonial period (1800’s & 1900’s) this role diminished and a shift to other industries and small scale farming became more important. Thus for over four centuries a great variety of livestock (primarily horses) was kept on the island where it remained accessible and could easily be transported to other destinations. Historic accounts relate that at times the herds would count up to thousands of horses, roaming the island. Testament to the foundational importance of this period is the simple fact that from this period onwards and to this day, almost two hundred years after the official re-naming of Playa Caballos to Oranjestad (1824), the town at the bay is still referred to as Playa and its residents are still known as Playeros, in the local language Papiamento. The importance of the Caribbean Sea and the Horse Bay is also evident in the symbolic blue color of the horses, serving as a reminder of their voyage to and from the island. A deep blue color that still bathes their skin as if they seemingly just emerged from the bay pacing forward into town confronting us with the rich identity of our past.
– Renwick Heronimo
Na Papiamento
Proyecto ‘PaardenBaai’ tey desde 2015 y te awe den centro di nos ciudad Oranjestad.
Envestigacion pa artist visual Osaira Muyale y curador di arte Renwick Heronimo
Projecto ‘Paardenbaai’ ta Arte den espacio Publico, E ta contribui cu Aruba su Cultura contemporaneo y ta preserva e storianan di Aruba su historia di e comunidad, e infrastructura, comercio y identidad local. E thema di e 8 sculpturanan, di cabainan, cu tin tamayo di un cabai den realidad ta un tributo na Paardenbaai, na Playa y Rancho.
E nomber di Paardenbaai, ta proveni di de e comercio y e economia cu ta tin entre Aruba y Europa na siglo 17.
Aruba y Hulanda tawata entrecambia den comercio di ganado, especialmente de comercio di Cabai. E Arubianonan tawta cumpra cabai na e costa di Venezuela y Colombia hunto cu e cien indiannan cu ainda tawata biba serka di Forti Abow unda awor ta e laman di Paardenbaai. Nan tawta tin suficiente espacio pa biba y galopia na e ranchonan pa nan por a multiplika tranqilamente. E exportacion international di cabai a cuminsa na siglo 1800 y tawata un momento di hopi sosten pa e comercio na Aruba, specialmente pa e paisnan cu tawata den negoshi sucu. Un cabai tawata un contribution enorme pa enriquese e sibilisacion.
E 8 esculturanan traha pa e artista Osaira Muyale ta representa noblesa, Gracia, Beyesa, lebertad, y fortalesa. Nan ta representa e coloboracion estrecho dien e mundo di comercio entre e comunidad Arubiano local y comunidadnan international, manera Europa, Sur Amerika,e islanan Caribense, y Mediteraneo.
E 8 cabainan blauw ta representa e importancia di e momento historic aki unda e cabainan tawata bula di e barconan den e laman Caribense y asina landa bai terra firme di Aruba. Pesey e nomber Paardenbaai a origina.
Na 6 puntonan strategico manera yama na Down Town of Centro di Oranjestad of tambe yama Playa. Aki e cabainan tawata instala y tawata tuma 6 luna pa nan wordo prepara pa e sigiente projecto. Den e tempo aki di 6 luna nan tawata cana y instala nan mes wardando pa nan madura y asina haya nan mes karakter y postura y asina mes nan tawata keda den union cu nan famianan.
Referencias: Biblioteca National Aruba, Hartoch.J.Aruba zoals het was en zoals het werd Hartoch .J. 1960, Het oude Fort van Aruba Willem.P.1950-1960. De Nederlandse Antillen ,A.H and Iglesia protestant Aruba in oude ansichten, Een reisje naar Aruba Dominee Bosch.
Paarden baai ’(2014-2015) ta un extencion di instalation ‘Paradise Park’ (2011-2014-2021), un espacio cu ta traha pa e artist visual Osaira Muyale na su studio y cu ta representa tempo, laman, bida y amor. ParadisePark’ ta un sonjo cu ta representa e espacio mey mey lama Atlantico y lama Caribe, cu ta conecta e globolisacion hibrido. Influencia pa immigrante, herencia y storianan, narracionan (compilacion oral of scirbi unda ta wordo conta e storia real, original of den fantasia). Na mes momento cu un alorgÍa (cu ta significa tur cos den e lenguahe symbolico)cu ta representa e memoria cultural.
E installation ta habita cu sculturanan unda cabai, parha, pisca mata y e ser humano ta crusa otro den un espacio. Paradise Park ta archiva metáforanan ( pensamento di un realidad y concepto cu ta wordo expresa pa medio di realidad of concepto diferente y of cu nan dos por tin un realidad enconhunto) cu ta afecta e bida di cada un cu ta biba riba e isla y planeta aki y cu ta wordo afecta diariamente.
E Especienan di e mundo aki ta wordo associa cu e bida di e ser humano y cu e mundo di naturalesa, y afecta door di e actionan humano cu ta afecta naturalesa, e.o. e parjananan, e mundo di nos flora y fauna cu a y ta representa cu un obra cu ta flota y drei cubri pa zonido di Vangelis “ La petite Fille de la mer (e mucha muher chiqito di lama). Scuplturanan traha den fiber glass pa e artista visual Osaira Muyale cu ta crusa otro y ta rondona pa un personahe yama ‘Sikkepit’. E espacio aki cu tin anectodas den awanan profundo.
Un parke di fantasía unda energia di paraiso ta wordo estableci den tempo entre continentenan y asina specifica e lenguahe cultural y visual.
E fasinancion di Muyale pa parha ta bai te cu un obra flotante cu titulo ‘Japanse Nachtegaal’. Un scultura cu ta refleha un famia hibrido (interfamiliar) unda por wak e sensibilidad y vunerabilidad di mata y su blaatchinan cu ta sali yega te na e bishitante y of na e mes momento representa un areglo di flor.E obra Japanse Nachtegaal cu ta na mes momento un ajudante di memoria cu ta purba canta y juda haci su esfuerso pa lanta cabes y sigi baila.
E exposición destaca aki ta dirigi tur nocion di e sentidonan humano den tempo y espacio y e relation di e curpa humano, e alma, e spirito y e mundo material.
Para una bishita b por haci un cita na info@osairamuyale.com www.osairamuyale.com
Projecto Paardenbaai, arte den e spacio publico ta incorpora un parti importante di e historia contemporaneo di Oranjestad.
E waf, e bahía natural cu a facilita e comercio di e cabainan den e tempo di colonisacion Spanjo di Aruba. E comercio y principlamente e cabainan tawata e factor clave den e desaroyo di comercio y a yuda tambe cu stabilisa e pueblo den e tempo ey na Oranjestad.
Durante e sigiente 3 siglonan, e comercio di cabai a sigi ta importante pa e isla. Especialmente durante e conqista Spaño (1500) y despues pa e Hulandesnan bow di e gobernacion y compania WIC- West Indies Companie (siglonan 1600-1700).
Na principio Aruba a mantene su estabilicimento cu facilidadnan di manera ta wordo yama cu Ranchos cu a facilita e projectonan di colonizacion. Na principio di e periodo colonial Hulandes (1800-1900) a cambia y yuda e otro industrianan manera agricultura na escala mas chiqito y a yuda pa bira mas importante e tempo ey.
Asina durante mas cu 4 siglo, cu un gran variacion di ganado (cattle/vee) principalmente cabai a yuda mantene e isla mas asesibel y a facilita e transportacion di e.o. comercio cu otro destinacionan. Den e relatonan historico
Den bukinan di historia ta wordo scibi cu tawata yega un multitud di miles di cabainan cu tawata cana riba e waf y riba e isla. E testiminionan y simpel hecho importante di e periodio ey te cu e tempo aki cu ta awe casi 200 aña despues cu e nomber official a wordo cambia pa Playa Cabayos ofwel Paardenbaai na Oranjestad (1824) e pueblo (comunidad) di waf ainda ta wordo considera na e hendenan di Playa of Playero, na nos idiona Papiamento.
E importancia symbolico di e laman Caribense y e waf di cabai tambe ta evidente na e color blauw di e cabinan traha pa e artista Osaira Muyale cu a dunele asina e importancia pa recorda e recorida de viahenan cu tawata bini y bai desde Aruba su waf. Un color blauw profundo cu ainda ta cubri nan cuero cu ta parse manera cu ta e momento aki nan ta sali y cana bai den e centro di Oranjestad y asina confronta nos cu indentidad y nos pasado. – Renwick Heronimo


text: Diamars mainta a drenta informe di un accidente cu hende herida na e bocht di Sabana Liber, mesora a dirigi tanto polis como ambulans na e sitio. Na yegada di e patruya a bin compronde cu aki ta trata di un accidente unda un dama a baha for di auto pa cumpra pastechi lagando e muchanan den auto net den un subida sin a lanta e handrem y e auto a bay atras su so cu e muchanan aden, ora cu ela ripara ela core pa bay habri e porta esaki a dal e bente abao y e auto a sigui bay patras cruza caminda dal den poco cadushi. Pa suerte no tabata bini ningun auto riba e caminda cu net den e oranan ey ta hopi trafica. Na yegada di e ambulans nan a atende e dama chauffeur cu a cay den e intento pa core drenta pa hisa e handrem.


text:
The content originally appeared on: Diario
Mientras e ta sigui preocupa pa e desaroyo di Covid-19:
*Debi cu a perde carchi di e prome booster shot
ORANJESTAD (AAN) – Den conferencia di prensa di gobierno, un pregunta a wordo haci na Prome Minister Evelyn Wever-Croes, tocante e hecho cu un persona cu ta presenta na DVG pa pidi su di dos booster shot, si e no tin e carchi di esun prome, e no ta haya e di dos shot.
Esaki ta pasando cu hende 60 plus, cu ta e grupo meta di gobierno pa tuma e di dos booster shot.
Minister Presidente a keda sorprendi cu e pregunta, ya cu ta mustra straño pe, cu esaki ta sosode. Esaki ta prome biaha cu e ta tende di dje (un relato a respecto a sali publica den Diario, recientemente) y el a manda un mensahe mesora, pa wak si esaki ta e caso. E mandatario lo pidi DVG pa aclarea e punto aki, el a declara. “Mi tambe ta haya cu nos tin cu stimula tur hende y hacie mas simple pa tur hende bay vacuna, y no hacie mas complica”, Minister Presidente a expresa.
Ta bon pa agrega aki cu na DVG e señora a wordo bisa cu e prome booster shot no a keda registra y cu e personanan cu ta bin pa esun di dos mester prueba cu a haya esun prome, y si no tin e carchi aki e no por haya e di dos booster shot “at all” y cu DVG no por haci net nada pe!!!


text:
Aruba
Dos Arubiano a gradua como instructor di proteccion personal
Dialuna a drenta e bon noticia cu Corsou ta conta cu ocho (8) instructor nobo den e mundo di proteccion personal. Certifica na Bogota, Colombia pa Academia Zarta tambe Global Administration Personal Protection Agents, dirigi pa Master Instructors of Instructors Alexander Zarta (Colombia), Jose David Espitia (Colombia), Rudier Fuentes Cedeno (Costa Rica), Jaime Torres Carreto (Mexico) y supervisa pa Deonarine T. Fluonia Regional Director (G.A.P.P.A.) station Curacao.
Un total di 120 ora di entrenamento intensivo a culmina den e graduacion di: Lindenberg Wilhelm A.A. cu (premio AIF) (Corsou), Soleana Marionchelo E. (Corsou), Wilson Jared (Corsou), Martina Julien V. (Best EP Shooter) ( Corsou), Obispa Igmar G.H. (Corsou), Murre Austin (Hulanda), Nathalyean Thomas (Aruba), Anthony Maduro (Aruba) y tambe e prome dama pa henter Caribe, Dianne M. Schenk (Corsou).
Farid Conzalez Ortiz ( Colombia) ta monitor y guia den tempo di 24 luna pa asina asisit mundo henter pa cu nan servicionan.


text:
ORANJESTAD – IVA a raporta diamars cu a cera practica di ortodontista y a detene. Riba diamars 21 di november 2021, Inspeccion di Salud Aruba (IVA) a haci un bishita di inspeccion na un practica di e ortodontista Abdalhadi Kawaiah pa stop e ortodontista di traha inmediatamente. IVA ya caba tabata den un trayectorio pa prohibi e ortodontista aki di traha. Esaki pa motibo cu e no tin e autorisacion rekeri mas pa traha como ortodontista na Aruba. Na yegada na e practica, IVA a haya prueba cu e ortodontista ta trahando ainda. Pues a stop e di traha y a pasa e caso pa Ministerio Publico (Openbaar Ministerie) pa persecucion penal.
ADVERTENCIA NA JUNI 2022
IVA a adverti e ortodontista na comienso di juni 2022 caba cu e no mag di sigui traha pa motibo cu su peticion pa inscribi den e registro di AruBIG na DVG no a wordo aproba. Despues cu IVA a ricibi un notificacion cu e ortodontista lo ta trahando ainda, a dicidi di haci un bishita di inspeccion pa stop e di traha inmediatamente. Sinembargo, pa motibo cu e ortodontista no a duna su cooperacion, IVA a dicidi di pasa e caso over pa Ministerio Publico.
INSCRIBI DEN REGISTRO
Prome cu por traha na Aruba como ortodontista of dentista, bo mester ta inscribi den e registro di AruBIG cu ta wordo maneha door di Departamento di Salud Publico (DVG). DVG ta e instancia cu ta controla si un dunado di cuido tin e papelnan/educacion rekeri pa por eherce su trabou como dunado di cuido. Esaki conforme e Landsverordening beroepen in de gezondheidszorg. Cu introduccion di e registro di AruBIG, tin 5 grupo di dunadonan di cuido cu mester ta registra, esta dokter (incluyendo specialista), dentista (incluyendo specialisacionnan manera p.e. ortodontista), fisioterapista, boticario y partera. Den e proximo añanan lo agrega: enfermera, psicologo (gezondheidspsychologen) y psicoterapista. Manera cu bo ta inscribi den e registro aki, bo tin e autorisacion rekeri pa traha na Aruba pa locual bo a inscribi p’e. Por ehempel, un neurologo mag traha solamente como un neurologo of un partera mag di traha solamente como un partera.
MONITORIA CALIDAD
IVA, cu ta un instancia completamente separa di DVG, ta e instancia cu ta monitoria e calidad di cuido cu ta wordo duna na Aruba. Pues nos ta monitoria despues cu un dunado di cuido ta registra y ta trahando caba y nos lo actua ora cu constata cu tin un peliger pa cu e calidad di cuido y/of ora cu dunadonan di cuido ta actua contra ley. Riba 31 di maart 2022 tur dunado di cuido a haya un notificacion di IVA cu lo duna un multa ora cu constata cu tin un dunado di cuido trahando cu no ta registra den e registro di AruBIG y pues no ta autorisa pa traha na Aruba. E suma di e multa por bay te un maximo di Afl. 500.000 pa cada violacion di articulo den ley.
MINISTERIO PUBLICO
Sinembargo, IVA por dicidi tambe di pasa casonan over pa Ministerio Publico pa persecucion penal. Por dicidi pa haci esaki ora cu IVA a adverti y actua contra un dunado di cuido caba, pero cu e dunado di cuido ta keda viola ley of ora ta trata casonan hopi delicado. Mas detayes por lesa den nos maneho ‘Onbevoegde beroepsbeoefenaars’ riba nos website www.iva.aw.
Pa siguridad di tur pashent, ta sumamente importante pa e dunado di cuido tin e autorisacion rekeri y ta registra den e registro di AruBIG. Si tin cualkier persona cu lo por ta na altura di tipo di casonan similar, por tuma contacto cu IVA telefonicamente: 526 2160, via whatsapp: 593 6373, via Facebook (Inspectie Volksgezondheid Aruba) of via email na [email protected]
Awe Noticiacla.com ta cumpli 8 aña di existencia, cu ta motibo pa su cas editorial Wired Media ta hopi contento y orguyoso. Contento di por a yega e ‘milestone’ aki. Un aña mas di a informa y educa, crea un plataforma di nivel for di cual informacion confiabel ta wordo transmiti diariamente. Un idea 8 aña pasa cu a transforma den un producto balioso cu awendia ta wordo considera como un di e fuentenan mas importante y confiabel di noticia local y regional. Ta momento pa celebra berdad, pero mas importante, reflecciona y wak con nos a yega aki, unda nos ta y porta mas importante ainda, unda nos ta bayendo. E punto mas importante semper, ta di gradici nos creador, tambe ABO, e siguidor, y ABO cu ta e sosten comercial danki na cual nos por a y ta y lo sigui produci loke nos ta produci cu hopi amor. Manera tur producto, semper lo tin caminda pa mehoracion, y esey ta keda e rason pa sigui padilanti y mehora cada dia mas, den diferente forma. Un gradicimento na e miles di usuario cu a, ta y ojala lo sigui usa e Plataforma aki pa ricibi nan informacion cu ta necesario pa desaroyo di nan mes. Un palabra di gradicimento di curazon. Masha masha danki, y cu boso sosten, nos lo sigui padilanti, pa asina yega aña number 9.
ORANJESTAD – Oficina di turismo a informa diabierna atardi cu Aruba ta elimina seguro obligatorio de Covid-19 pa bishitantenan. Nan a recorda cu na juli 2020, Aruba a habri su frontera bek pa bishitantenan di Estados Unidos y a inicia cu e Aruba Visitors Insurance. Esaki tawata un innovacion den medio di pandemia, cu a wordo sigui despues pa otro destinonan. E seguro aki tawata obligatorio pa tur bishitante y di e forma aki a sigura cu tur caso di turista cu a test positivo durante nan estadia por a conta entre otro riba cobertura di acomodacion pa isola, transporte, test di covid y gastonan di dokter, hospital y ICU.
ORANJESTAD – Sindicato di maestro SIMAR ta considera e anuncio di aumento di tarifa di WEB como un baño di awa friu, y a manda nan preocupacion pa prome minister Evelyn Wever Croes diahuebs atardi mes. Den e carta nan ta splica nan preocupacion y desaprobacion di e loke a sosode. E noticia pa miembronan di e sindicato, a bin como un sorpresa total, y cu ta haci nan situacion financiero aun mas fastioso, banda di e recorte salarial. A comparti cu varios miembro ainda tin problema tur luna pa cera placa pa por cubri nan gastonan. Ademas nan tin duda ainda cu enberdad luna di juli 2022 lo nan haya e recuperacion manera priminti di e 5% di salario. “Nos ta en espera ainda di e decision definitivo di e recuperacion di 5% di salario” e presidente di sindicato ta bisa. A recorda cu awa ta un necesidad basico y primario y cu esaki lo aumenta e problemanan social den enseñansa. Acerca a bin e problema di luna di mei y juli di aumento drastico di gasoline, cu ta limita e mobilidad di varios miembro.
ORANJESTAD – Ministerio Publico ta habri desde diabierna prome di juli 2022 normalmente desde 08.00 or di mainta. Asina vocero di e departamento, Ann Angela a bisa diahuebs. Manera ta conoci e departamento tambe a cera diaranson debi na e menasa di mal tempo. Tur afspraak pa busca e carta di buena conducta (vog) a wordo posponi pa diamars 5 di juli 2022. Por mantene e orario riba bo invitacion.
Si bo ta rabia cu ayera ‘nada’ no a pasa, y cu bo a gasta boshi placa cumpra yen di cos extra ‘pornada’, pensa cu awe e headline por tabata diferente. E por tabata “Islanan ABC destrosa pa tormenta Bonnie, hopi destruccion, famianan perdi, etc etc”. Awe bo ta lanta, contento cu bo propiedad ta unda e ta ainda, y cu bo tin un dia mas pa biba. E placa cu bo a gasta ayera, ta nada, compara cu loke bo por ta tin na gasto extra awe, si e mal tempo a pasa manera cu e tabata poni pa pasa. Un colega di prensa na Corsou ayera ainda ta conta con Thomas (un rabo) a lague cu 30 mil na gasto. Awor porta bo a gasta algun shen florin, (cu ta hopi, pero bo mester relativ’e si). Considera ayera un bon training. Corda semper, miho bon prepara, y alerta, cu trankil y sorprendi pa un mal tempo cu ta lagabo cu mas debe (cu bo tin caba) cu nunca. Y porta bo no ta un creente, pero algo a bolbe pone cu nos a scapa di loke por tabata un disaster natural. Be grateful, and move on! Scirbi pa Tito Laclé.


text:
Hunta pa Protekshon di Mucha ku bishita di trabou na CN
Riba invitashon di Voogdijraad Hulanda Karibense, Hunta pa Protekshon di Mucha (Raad voor de Kinderbescherming, RvdK) ta ku bishita di trabou di 18 te ku 22 di novèmber. E bishita di trabou ta den kuadro di e Entrenamentu Protekshon Hubenil (Opleiding Jeugdbescherming, OJB) ku ta inisiá otro siman, siña di otro i fortalesé koperashon internashonal.
E siman ta inisiá ku un bishita na Voogdijraad CN na Boneiru, na unda e último preparashonnan pa e Entrenamentu Protekshon Hubenil (OJB) ta tuma lugá. Entrante otro siman e investigadónan di hunta di Voogdijraad Hulanda Karibense di Boneiru, Sint Eustatius i Saba lo haña entrenamentu serka entrenadónan di e Hunta pa Protekshon di Mucha (RvdK) for di Hulanda. E entrenamentu ta dura un aña i mei.
Despues di e promé siman di entrenamentu na Boneiru, e investigadónan lo sigui ku e entrenamentu via di un sistema di ‘e-learning’ i nan ta haña guia riba distansia. E investigadónan senior lo hasi e asina yamá ‘train de trainer-programma’. Ku esaki den futuro nan por hunga un ròl komo entrenadó den region.
Siña i konektá
E kontinuashon di e bishita di trabou ta pa trata di siña di otro. Riba programa tin un bishita na e prizòn nobo, Jeugdzorg en Gezinsvoodij (JGCN), Stichting Reclassering Caribisch Nederland, Korte i Veiligheidshuis, Stichting Krusada i Stichting Project.
Hulanda, Hulanda Karibense i e otro islanan por siña hopi for di otro. Por ehèmpel, kon e islanan ta trata e uso di asistensia spesialisá i kapasidat? Kon ta atendé ku e problemátika rondó di krimidalidat hubenil, violensia doméstiko i abuso infantil i kon e problemátika aki ta diferensiá for di esun di Hulanda Oropeo? I kiko RvdK por siña di e kreatividat den trese solushon i e estrecho koperashon ku partnernan den kadena, ku ta nesesario, debi na e eskala chikitu di e islanan? Voogdijraad CN i RvdK ta balorá na e koperashon ku otro.


text:
Formado a yama conferencia extraordinario pa anuncia ultimo desaroyo rond di formacion di Gabinete Wever-Croes II
Formado a yama conferencia extraordinario pa anuncia ultimo desaroyo rond di formacion di Gabinete Wever-Croes II. Lesa mas https://24ora.news/2X5gePsPosted by 24ora on Thursday, September 9, 2021
Formador a apunta e siguiente personanan pa nombramento como ministro:
- Evelyna C. Wever-Croes; ministro di Asunto General, Innovación, Organización Gubernamental, Infraestructura y Planificación Teritorial, alabes ministro-presidente
- Geoffrey B. Wever; ministro di Asunto Económico, Comunicación y Desaroyo Sostenibel
- Ursell M. Arends; ministro di Integridad, Naturalesa, Transporte y Cuido di Grandinan
- Xiomara J. Maduro; ministro di Finansas y Cultura
- Rocco G. Tjon; ministro di Husticia y Asuntonan Social
- Glenbert F. Croes; ministro de Trabajo, Integracion y Energia
- Danguillaume P. Oduber; ministro di Salud Publico y Turismo
- Jan H. “Endy” Croes; ministro di Enseñansa y Deporte
E conseho di minister nobo, di acuerdo cu e Reglanan di Procedemento di Conseho di Minister, lo dicidi tocante e proposicion na Gobernador encuanto nombramento di e Minister Plenipotenciario na Hulanda.
Despues cu ofrece e proyecto di e decreto nacional pa retiro di e ministernan actual y nombramento di e ministernan nobo na Gobernador, Gobernador lo puntra presidente di Parlamento pa inform'e mas pronto posibel tocante e decision di Parlamento relaciona cu e retironan ye nombramentonan propone pa e ministernan.
Si para di Parlamento no tin obhecion contra e proposito di Gobernador, por retira e ministernan actual y por nombra y huramenta e ministernan nobo. E fecha di e huramentacion ainda no ta conoci.


text:
DADE COUNTRY, FLORIDA- Un avion di e kompania Dominikana RedAir djamars a aksidentá despues di e aterisahe na aeropuerto internashonal di Miami.
Aunke e aterisahe a kuminsá normal i di forma kontrolá por a mira ku e wilnan di e MD-82 na dado momentu ta kolèps, momentu tambe ku e moveshon di a avion ta sali for di kòntròl. Despues di a pasa riba un area ku yerba, e avion a bin na un parada, kaminda kandela a kuminsa sali tambe di e banda derechi di e avion.
Segun informashon ainda no konfirmá ofisialmente, lo tin solamente kuater pasehero ku herida leve i tur hende lo a sali for di avion na bida.
E avion en kestion a wòrdu trahá na aña 1990 i tabata bula antes pa American Airlines. E ta propiedat di Laser Airlines na Venezuela, ku tin mesun akshonista ku RedAir.
JetAir
Detaye interesante ta ku resientemente e avion aksidentá a ehekutá buelo ámbos pa JetAir na Kòrsou, komo pa Surinam Airways di Sürnam.


text:
NOTISIA.
BONEIRU.
TRUK TA AKSIDENTA DEN KASHI KORIENTE.
Awe mainta 10:15 am un truk a aksidenta riba kaya internashonal net den e bogt na altura di e kazerne di kuerpo bombero.
E shofur lo mester a dal den un buraku pa despues perde kontrol y bai dal den un kashi di koriente y kibra esaki parsialmente.
Web su personal a yega mesora pa deskonekta koriente.
Ambulance tambe a yega na e sitio pa a check un ke otro serka e shofur di e truk.
Danki dios esaki no a sufri herida.
Outoridatnan di trafiko lo investiga e kousa eksakto di e aksidente.
FUENTE: AIMED AYUBI.


text:
Esaki ta un referendum, no un kampaña polítiko
Naturalmente titulo di e artíkulo aki ta eksagerá. Pero no totalmente. E kampo di ‘Nò’ a konbertí e referendum aki den un kampaña polítiko. Nan ke pa bo VOTA PA NAN, no pa e kestion di referendum! Nan ke pa bo kere ku nan lo drecha tur kos, basta bo vota ‘Nò’ awor i vota pa nan mañan. Anto e ora ei Wiels, PLKP i Cooper lo dirigí Kòrsou rumbo pa independensia total di e maldito makambanan.
PAR i e otro partidonan na mando a kometé mesun eror. Tabata un eror grave pa mara destino di gobièrnu na resultado di e referendum. Di e forma aki nan a konbertí e referendum den un moshon di deskonfiansa kontra gobièrnu en bes di un vota-shon públiko over di destino di pueblo.
Asina nos ta mira un biaha mas ku nos polítikonan ainda no tin madures di liderasgo. Nan ta konsiderá nan mes mas importante ku e kousa komun. Ku lidernan asina, Dios spar Kòrsou!
Kabes friu
Ta p’esei pueblo ta tur konfundí. Pueblo ta kere ku nan tin ku vota pa hende en bes di nan destino. Anto ora nan ta mira nos polítikonan, nan no por skohe pasobra nan tur ta malu.
Pa e motibu ei ARCO ta saka e ‘referendum speshal’ aki pa duna informashon ku kabes friu over di e kestion di referendum, no over di e polítikonan involví. ARCO nunka no ta skonde su pensamentu real. Nos ta kere ku e mihó opshon pa Kòrsou ta pa vota ‘Sí’. No pasobra e No-istanan no tin niun bon argumento. Simplemente pasobra ‘Sí’ ta kumbiní mas ko ‘Nò’.
Union den Reino
Esaki ta e di tres biaha ku Hulanda ta bin yuda Antia solushoná su problema finansiero. Dos biaha kaba nan a sanea nos debenan, ku kada biaha a subi te na montantenan astronómiko.
Awor Antia tin un debe di +/- 5.5 miyar di florin. Hopi hende ta kere ku Antia debe Hulanda e sèn aki. Esei no ta e kaso. Ménos ku 10% di e debe total nos debe Hulanda (entre 500 te 600 miyòn). Parti mas grandi (90%) gobièrnu Antinao debe hende i instituto lokal (Bankonan i Antianonan riku, pa papia palabra kla).
Pues Hulanda un biaha mas ta demostrá ku nan ta un bon partner den Reino ku no ta laga Antia na kaya den momentu di difikultat. Solamente e biaha aki nan a pone 2 kondishon:
1) Kòntròl finansiero den forma di College van Toezicht (‘Cft’) i
2) Kòntròl hudisial den forma di e ‘aanwijzingsbevoegdheid’ pa por hiba polítiko korupto dilanti mesa bèrdè.
Progreso ta bal mas ku stagnashon
E di dos kondishon aki asta Hulanda a laga kai parsialmente pa motibu di krítika entre otro di Raad van State i hues Bob Wit. Pues di tur forma Hulanda a de-mostrá di ta razonabel den su approach. Nos di ARCO tambe tin nos krítika di Hulanda, pero poniendo tur kos den balansa, nos mester konkluí ku progreso ta mas mihó ku stagnashon. ‘Nó’ ta stanka tur kos. ‘Sí’ por tin su desbentaha, pero sikiera nos ta move. Ademas, ‘Sí’ no ta sera tur posibilidat pa drecha òf kambia kos den futuru. A keda palabrá kaba ku despues di 5 aña partnernan den Reino lo evaluá e struktura nobo.


text:
ORANJESTAD – Den un gymzaal di Colegio Ora Ubao completamente yen, e escritora Esmeralda Tromp-Jacobs miho conoci como tanchi Esme, a lansa su buki pa mucha ‘Buchi Penchi Malo.’
Buchi Penchi Malo ta un storia cu ta siña muchanan e importancia di evita di pensa pa haci malo, di scohe pa pone metanan nos dilanti pa logra tur loke cu nos kier den bida pero tambe tin varios otro lesnan di bida cu e buki aki ta siña esnan cu lesa esaki. Minister Xiomara Maduro ta sumamente contento cu e buki aki a yega na momento cu nos ta celebra 45 aña di ortografia etimologico di Papiamento. Minister Maduro a enfatisa cu ta di sumo importancia pa keda stimula nos muchanan pa skirbi y lesa na nos idioma Papiamento pa asina nos por keda mantene esaki bibo.
Minister Xiomara Maduro kier a gradici tanchi Esme pa a skirbi e buki aki y tambe tur esnan cu a contribui na e proyecto aki pa asina por a haci’e un realidad y ta spera di por stimula mas escritor pa skirbi buki na Papiamento pa asina nos por sigui carga nos idioma materno.


text: Diahuebs anochi a drenta informe di un accidente cu hende herida y pega den auto na e splitsing na Jucuri, mesora a dirigi tanto polis, ambulans como tambe e equipo di rescate di bombero na e sitio. Na yegada di e patruya a bin compronde cu aki ta trata di un accidente frontal unda e chauffeur di e Hyundai Tucson biniendo for di pabao a baha bira na man robez mucho tempran na e splitsing pero no a calcula e velocidad ni e distancia di e Hyundai Accent cu tabata bini di direccion contrario y nan a dal frontal. Debi na e fuerte impacto e chauffeur den e Hyundai Accent a resulta herida. E chauffeur aki a keda pega den e auto y tabata tin mester di e equipo di rescate di bombero pa asina libera e victima pega. Despues di basta rato a logra libera e chauffeur y asina a logra haya atencion medico na hospital. Na e sitio polis a detene e otro chauffeur cual no a resulta herida pero a bay cun’e pa test ya cu aparentemente e tabata bao influencia.


text:
IBiSA ta hopi contento di por hunga un rol den WE Aruba:
ORANJESTAD (AAN) – Durante e lanzamento di “WE Aruba”, señor Edgard Erasmus, di parti di IBiSA, a expresa cu e Instituto ta hopi contento di por hunga un rol den esaki. El a indica cu for di inicio di Januari nan a cuminza traha riba e proyecto aki.
Erasmus a splica cu e proyecto aki ta dirigi na scolnan preparatorio, basico y secundario, den cual tur alumno ta bay haya chens di participa den tur tipo di deporte, locual IBiSA ta kere cu ta hopi importante, pasobra deporte ta e vehiculo, cu por yuda e mucha den su desaroyo tambe. El a agrega cu ya tin weganan andando caba na unda scolnan ta bay clasifica, y lo hunga e finalnan den e WE Aruba. Tin cierto deportenan cu a scoge pa esaki, y sr. Erasmus a expresa cu esaki ta bay bira algo hopi bunita tambe.
Erasmus a subraya cu deporte ta genera un balor importante pa e muchanan y esaki sigur mester sigui apoya y motiva na nivel escolar, pa e sigui crece.
E idea ta pa e concepto di WE sigui crece y brinda oportunidad na tur alumno di scol pa participa den deporte. Finalmente, señor Edgard Erasmus a gradici tur scolnan, pasobra sin nan e WE aki no por ta posible; e docentenan cu ta stimula y motiva e muchanan pa cu deporte despues di scol, y e esfuerzo di e docente y mayornan, tur stakeholders, IBiSA cu ta e parti organizatorio, y FST pa e acomodacionnan. Tin hopi aspecto di preparacion cu tin cu sosode pa por organiza un proyecto asina grandi.
https://diario.aw/categories/noticia/deporte/edgard-erasmus-deporte-ta-un-vehiculo-cu-por-yuda-e-mucha-den-su-desaroyo#sigProId21e7a31ce4


text:
ORANJESTAD (AAN): Pa awor e mama a keda sin auto, como cu e vehiculo ta confisca! Tur esey danki na su yiu homber cu a dicidi na fia e vehiculo pa bay comete ladronicia hunto cu su brothernan!
Tabata Diahuebs atardi banda di 2:00 pm, na momento cu turistanan ta gozando den e dushi lama cu tin rond di Aruba, un Suzuki Swift a para na banda y un hoben a baha y a bay rumbo pa pertenencianan cu e turistanan a laga riba beach na Arashi.
E persona aki a gara un Tas, y na careda a bay bek drenta e auto, pa asina nan desaparece di e lugar.
Nan malasuerte ta cu varios hende a mira nan, y mesora a cuminza yama Polis. Nan a nota con Suzuki Swift color shinishi cu number A-33045 a cuminza tuma caminda di Malmokweg bay pariba, y na e birada di Tierra del Sol a bira bay zuid rumbo pa Turibana.
Un di esnan cu a mira esaki socede ta un Taxista, y el a dicidi na yama Polis y notifica nan kico ta pasando! E momento pa actua a yega, y mesora Central di Polis a dirigi varios unidad rumbo pa e lugar.
Diripiente e tres hendenan den e Suzuki Swift a ripara cu nan ta wordo persigui, y asina a dicidi na primi trot. Pero mientras tanto diferente unidad di Polis tabata yegando cerca, incluyendo Polisnan Motoriza.
Yegando banda di Sunny Supermarket na Saliña Cerca, a bin topa cu e Suzuki Swift, y e testigonan coriendo su tras a hasta zwaai man cu Polis pa mustra nan cu e auto ta sigui bay zuid.
Esaki ta e momento cu e trio di ladron a sinti cu nan libertad ta yegando su fin, y uno di nan a habri bentana y rek zwaai e Tas for di vehiculo.
E unidadnan di Polis a dal un buelta y net pazuid di e saliña, yegando den bario di Kamay, nan a blokea e vehiculo y pone baha di caminda y stop forzosamente tiki panort di Perfect Shine Carwash, cu ta un tiki panort di NG Supermarket.
E tres personanan aki no a ni haya chens di huy, pasobra mas unidad di Polis y tambe esnan riba Brommer a yega. E unidad di Polis Motoriza a core bay bek tiki panort pa recoge e Tas cu e ladronnan a benta banda di caminda. El a recupera esaki y trece bek eynan. Por a mira riba e cara di e ladronnan bira mas desapunta, ora cu nan a nota cu Polis a recupera e Tas.
Cada uno a wordo baha di e vehiculo y a pone boei na nan man. Polis a pidi e chauffeur pa nan mira su rijbewijs y demas documentonan. Tambe a puntra e chauffer, kende ta doño di e auto.
E chauffeur cu cara tristo a laga sa cu e auto ta di su Mama. Su pober mama!
E tres hobennan aki posiblemente ta envolvi den hopi otro caso di ladronicia di pertenencianan di turistanan den pasado. Pesey mes cada uno a wordo deteni eynan mes, como sospechoso di a viola Articulo 2:289 y Articulo 2:288 di Codigo Penal di Aruba, y cu nan a wordo gara cu man den mansa.
Nan a wordo transporta pa Warda di Polis na Strandpolitie, unda e sospechosonan di inicial M., di inicial B., y tambe di inicial M. a wordo presenta dilanti Fiscal Auxiliar. Esaki a mira e seriedad di e caso, y a duna ordo pa nan wordo encarcela pa investigacion. E vehiculo tambe a wordo confisca. Ta bay investiga cuanto caso mas nan ta envolvi den dje, y ta bay revisa tur caso di ultimo siman- y lunanan unda cu testigonan lo por a mira cu e Suzuki Swift aki ta envolvi den dje.
Awor e pober mama, sin auto pa core cune. E potretnan aki pa cortesia di MasNoticia.com ta mustra momento di detencion, y e Tas di turista. E turistanan sigur lo a keda contento cu a logra haya nan pertenencianan bek.
https://diario.aw/categories/noticia/policial/homber-ta-usa-e-suzuki-swift-di-su-mama-pa-horta-tas-di-turistanan-na-arashi#sigProId86a4c1f8d1


text:
E nos diferensia den hopi Otro gruponan di its
Den prinsipio, mi no ta Publica e cuestion pa fortificacion: E kòntròl di e mayordomiaE mayordomia tambe a komunika Ku e par, ku ta Reuní pa averiguá gusta si Nan si un hende ta Válido si e informashon kontenido Di e formulario.
Nos ta ku ta remente pret.
Por fabor only Su nomber, Nashonalidat, bieu mi no ta Publica nada riba aña, e Interes, e ophetivo di its Korespondensia, e alerto òf relacionnan I specifico di ...
Nos lugá di its den Liña ofresé un abundantemente i E konstrukshon di its den Liña, ku tin kantidat di E caracteristica di e personanan Ku mobilidat limitáNa nos lugá, e por Siña di e uso di E diferente programa di communicacion, Manera nina liber, alegria, i Hopi otro. Nos lugá di its den Liña ofresé un abundantemente i E konstrukshon di its den Liña, ku tin kantidat di E caracteristica di e personanan Ku mobilidat limitá. Na nos lugá, e por Siña di e uso di E diferente programa di co...
Nos lugá, ib pa e Buska aki its ku un Hende ta
Si bo ta kansá di Communicacion na kla riba internet I ta pertenesé na e Relashon pa hasi un bahadaAverigua ken ta su amigunan I konosínan no disponibel na Nos lugá, ib. Liber its di hensen, zhuhai, Na nos lugá, ib pa Esnan ku buska awe un Sita ku un hende ta dongen. Si bo ta kansá di Communicacion na kla riba internet I ta deseá di e Relacionnan, e ora ei dengue Di nobo.


text:
ORANJESTAD; Minister Endy Croes a reuni cu directora di De Schakel, sra. Inge La Haye y presidente di Stichting Onderwijs Combina, sr. Sudesh Manichand. De Schakel ta existi desde aña 1994 y tin peuterschool, kleuterschool, basisschool, MAVO, HAVO y VWO. De Schakel ta conta cualrededor di 550 alumno. E reunion tabata uno hopiinformativo unda a splica e mandatario di e sistema di e scolalabes nan a trece nan vision y ambicion pa futuro.
Tabata un bon reunion unda Minister Endy Croes a scucha cu atencion tur puntonan cu a keda treci dilanti y e prioridadnanpa cu e tereno di enseñansa. Minister Endy Croes su deseo y empeño ta pa soluciona problematicanan mas tanto posibel, crea espacio pa trankilidad, paz y mehoracion den e tereno di Enseñansa.


text: Dialuna mainta a drenta informe di un accidente cu hende herida na e cruzada di lusnan di trafico na Palm Beach, mesora a dirigi tanto polis como ambulans na e sitio. Na yegada di e patruya a bin compronde cu aki ta trata di un accidente unda cu un dama chauffeur den un Nissan Rogue biniendo for di pariba pa bira bay zuid pero e no a duna preferencia na e Toyota Yaris biniendo for di nort. E impacto tabata fuerte y ambos chauffeur a resulta herida. Na yegada di e ambulans nan a atende e victimanan.


text:
CHARGE D’AFFAIRES NA NOS EMBAHADA DI REINO HULANDES NA CARACAS SR. ROBERT SCHUDDEBOOM A SERA KONOSÍ KU PROMÉ MINISTER GILMAR PISAS
CHARGE D’AFFAIRES NA NOS EMBAHADA DI REINO HULANDES NA CARACAS SR. ROBERT SCHUDDEBOOM A SERA KONOSÍ KU PROMÉ MINISTER GILMAR PISAS
Willemstad – Sr. Robert Schuddeboom ta ofishalmente e Charge d’Affaires na nos Embahada di Reino Hulandes na Caracas i e tabatin un bishita di kortesia serka Promé Minister Gilmar Pisas ayera dia 14 di sèptèmber 2021.
Durante di e reunion a toka puntonan ku ta enserá e relashon entre Kòrsou i Venezuela.


text:
ALUMNONAN DI LEERORKEST DI MARIA AUXILIADORA TA TERMINÁ AÑA ESKOLAR DEN RITMO
ALUMNONAN DI LEERORKEST DI MARIA AUXILIADORA TA TERMINÁ AÑA ESKOLAR DEN RITMO
Willemstad – Alrededor di 80 alumno di grupo 6, 7 i 8 di Kolegio Maria Auxiliadora, ku ta haña lès di muzik, kanto i rap i ta siña toka mas ku 12 tipo di instrumènt serka Leerorkest Kòrsou, a presentá algun kansion i rap p’asina sera aña eskolar 2020/2021 den ritmo. Pa e okashon aki 5 alumno di Mgr. Niewindt College, ku tambe ta haña lès serka Leerorkest i 2 alumno di Dennis Aalse Youth Orkestra a kompañá e koro. Apesar ku Covid-19 a limitá e lès i trainingnan pa algun luna e alumnonan a logra e meta di demostrá nan talento musikal, disiplina i motivashon logrando sintimentunan di orguyo i satisfakshon serka presentenan.
4 aña pasá Kòrsou a inisiá ku e proyekto Leerorkest aki na Kòrsou i ta duna alrededor di 120 alumno di Kolegio Maria Auxiliadora i 80 alumno di Mgr. Niewindt College lès di muzik. Leerorkest ta konta riba kolaborashon, konosementu musikal i dedikashon di 6 dosente. Dennis Aalse, dosente di 5 diferente instrumènt di bientu (tròmpèt, trombon, korneta (hoorn), klarinèt i dwarsflùit) i dirigènt di e orkesta sinfóniko hubenil, Anna Aalse, dosente di kanto i dirigènt di koro, Axel Prudencia, dosente di diferente instrumènt di perkushon, Genaro Gonzalez Reyes, dosente di fio i alt fio, Rensley Pinedo, dosente di kontrabas i cello i Shanuska Schoop, dosente di rap. Ademas di e dosentenan di Leerorkest e hóben músiko Djulvadrick Groenenberg a reforsá e orkesta.
Pa e okashon aki a hiba palabra kolaboradó di Leerorkest Bianca Neman ku a splika e meta i kontenido di Leerorkest, direktor di Maria Auxiliadora Giana Murray-Anasagasti ku a gradisí tur ku ta kontribuí na e proyekto i su tim di personal ku semper ta pará kla pa kolaborá i Roy Kross presidente di Leerorkest ku a klousura e evento ku palabranan di motivashon pa e hóbennan sigui ku nan karera musikal pa e.o. evitá ku den futuro mester sigui invitá músikonan djafó pa kompañá artistanan internashonal.
Representantenan di Direktiva di Skolnan Katóliko, Ministerio di Enseñansa, Kultura i Deporte, Samenwerkende fondsen, Fundashon Konstruí Awe i Mañan, Curaçao Cares/Cura Doet, Kiwanis, direktor i dosentenan di Maria Auxiliadora i tambe miembronan di direktiva di Stichting Leerorkest Curaçao a disfrutá di un tremendo presentashon. Embahador di Leerorkest i kantante internashonal Yu di Kòrsou Tania Kross, ku a inisiáku e proyekto Leerorkest na e skol ku el a bai na mucha, tabata sumamente orguyoso di mira prestashon di e orkesta sinfóniko hubenil aki i e grupo di rap i e trabou balioso ku e dosentenan ta hasi pa logra mas muzik na skol.
Kontinuidat di e lèsnan di Leerorkest te awor tabata posibel danki na fondonan ku e.o. Leerorkest Hulanda, Ministerio di Hustisia di Hulanda i Samenwerkende fondsen a pone disponibel i donashonnan di e.o. Kiwanis i fondonan privá ku a risibí. Leerorkest ta spera di por haña e fondonan nesesario pa garantisá kontinuashon di e proyekto. Leerorkest tin balor agregá i ta kontribuí na desaroyo personal i musikal di su alumnonan.
Potrèt:
1.Bista di e orkesta sinfóniko hubenil di Kolegio Maria Auxiliadora kompañá pa e.o.dosentenan di Leerorkest i 5 alumno di Mgr. Niewindt College (bistí na polo bèrdè) den preparashon pa inisiá ku e presentashon.
- Alumnonan ta toka tròmpèt, perkushon, fio, kontrabas, trombon i presentashon di koro i grupo di rap.
- Direktiva i algun invitadonan spesial


text:
Pa ehekutá su tareanan legal i operashon empresarial Nationale ombudsman ta registrá datonan personal. Pa nos ta importante ku ta trata e datonan personal akí di manera kuidadoso i konfidenshal.
Nos ta trata datonan personal konforme regulashon i legislashon vigente. For di 25 di mei 2018 Algemene Verordening Gegevensbescherming (AVG) ta na vigor.
Uso di datonan personal
Na momentu ku un persona entregá un keho serka nos, nos ta pidié su datonan personal. Nos tin mester di e datonan akí pa por prosesá e keho. Si nos no haña e datonan akí, lamentabelmente nos no por trata e keho.
E datonan personal akí tambe por keda usá pa hasi análisis anto pa sita òf duna ehèmpelnan di forma anónimo den investigashonnan ku ombudsman mes ta inisiá. Tambe ta posibel ku den kuadro di un investigashon nos mester tuma kontakto ku e persona ku a entregá e keho, pa sea mas splikashon òf un otro forma di kolaborashon.
Banda di esei nos por hasi uso di datonan personal pa duna servisio, manera ora pidi nos pa manda un di nos foyetonan òf publikashonnan. Ta registrá datonan personal tambe na momentu ku por ehèmpel un persona solisitá na Nationale ombudsman. Nos ta usa dato personal únikamente pa e meta pa kua ta duna nos nan.
Kompartí datonan personal
Pa tratamentu di un keho ta posibel ku Nationale ombudsman ta kompartí dato, inkluyendo datonan personal, ku e instansia(nan) gubernamental ku ta envolví den e persona su keho. Pa e motibu akí nos ta konsehá e persona pa entregá únikamente e datonan ku nos tin mester di dje pa trata e keho. Na momentu ku tin kualke duda semper por tuma kontakto via telefòn ku nos.
Na momentu ku e instansia gubernamental enbolbí ainda no a trata un keho, nos por manda e keho pa e instansia en kuestion pa nan trat’é. Laga nos sa libremente den kaso ku señor(a) no ke pa nos manda e keho. E ora ei nos lo tuma kontakto ku señor(a) promé.
Nos no ta kompartí datonan personal ku otro instansianan ora ta trata di tarea di servisio. Nunka nos ta usa datonan personal ku meta komersial òf otro tipo di meta banda di esun pa kua a duna nos nan.
Bou di òrdu di Nationale ombudsman nos ta sera kombenio di proseso di datonan ku e organisashonnan ku ta registrá señor(a) su datonan. Nationale ombudsman ta keda responsabel pa atministrashon di señor(a) su datonan.
Wardamentu di dato personal
Nationale ombudsman no ta warda dato personal mas largu ku ta nesesario i ku lei ta permití. Archiefwet 1995 ta stipulá e término di wardamentu. Den asina yamá listanan di selekshon (selektielijsten) tin stipulá kua informashon Nationale ombudsman ta destruí despues di tempu òf ta keda wardá permanentemente.
Si señor(a) solisitá serka nos i señor(a) no haña e trabou, e ora ei despues di 1 luna ku señor(a) a risibí un kontesta negativo, ta destruí e datonan. Nos por pidi pèrmit pa warda datonan personal pa máksimo di un aña. Den kaso ku pa sierto datonan spesífiko no tin un término legal stipulá pa warda nan, no ta warda e datonan mas largu ku ta estriktamente nesesario pa por duna e servisio rekerí.
Derechonan di privasidat
Na momentu ku Nationale ombudsman usa señor(a) su datonan personal, señor(a) tin un kantidat di derecho:
- Derecho riba informashon: derecho pa sa pakiko tin mester di e datonan personal, pa piko ta usa nan i kon largu nan ta wòrdu wardá.
- Derecho pa por konsultá: señor(a) tin derecho pa mira ta kua ta e datonan di señor(a) ku ta konosí serka nos.
- Derecho di rektifikashon: señor(a) tin derecho pa pidi nos kompletá of koregí e datonan personal ku nos tin di señor(a) òf den kaso ku e datonan ku nos tin ta inkorekto, pa drecha esakinan.
No ta posibel pa despues ku a trata señor(a) su keho, hasi korekshon na hechonan plantiá, opinionnan i konklushonnan ku kua señor(a) no ta di akuerdo. Sí señor(a) por spera di nos, ku nos ta agregá señor(a) su opinion na e dosié.
- Derecho di limitashon di prosesamentu: señor(a) tin derecho riba un paro temporal di prosesamentu di señor(a) su datonan personal. Por ehèmpel pasobra señor(a) a oponé kontra prosesamentu di señor(a) su datonan personal i ta wardando riba kontesta.
- Derecho di opheshon: señor(a) tin derecho – pa motibunan personal – pa ophetá kontra prosesamentu di señor(a) su datonan personal. Por hasi esaki únikamente na momentu ku prosesamentu di señor(a) su datonan personal ta tuma lugá a base di ehersementu di un tarea públiko òf ora Nationale ombudsman tin e impreshon di tin un interes hustifiká den prosesamentu di señor(a) su datonan personal.
- Derecho di eliminashon i derecho di wòrdu lubidá: na momentu ku duna nos derecho di prosesá datonan, e ora ei señor(a) tin derecho pa laga eliminá e datonan personal akí. Paga tinu: den kaso ku ta trata un keho entregá pa señor(a) mes, e ora ei no por hasi uso di e derecho akí. Motibu pa esaki ta ku prosesamentu di datonan personal durante tratamentu di un keho ta basá riba un tarea legal i no riba pèrmit.
Pa hasi uso di un di e derechonan, por hasi un petishon por eskrito i manda esaki na:
Nationale ombudsman
T.a.v. de functionaris voor de gegevensbescherming
Postbus 93122
2509 AC Den Haag
Òf por manda e petishon via mail na avg@nationaleombudsman.nl
Ta trata e petishon akí denter di kuater siman despues ku a risibié. Si ta nesesario, nos ta tuma kontakto ku señor(a) pa mas informashon.
Limitashon di derechonan di privasidat
Na momentu ku e petishon tin di aber ku un keho ku señor(a) a entregá, e ora ei, señor(a) su derechonan ta limitá. Ta asina ku prosesamentu di datonan personal durante tratamentu di un keho ta basá riba un tarea legal.
Keho tokante uso di datonan personal?
Señor(a) tin keho tokante kon Nationale ombudsman ta usa señor(a) su datona personal? Den e kaso ei señor(a) por tuma kontakto ku nos tokante esei. Por manda nos un mail na avg@nationaleombudsman.nl. Por entregá un keho serka nos tokante esei.
Den kaso ku huntu nos no sali afó, por entregá un keho na Autoriteit Persoonsgegevens. Autoriteit Persoonsgegevens ta kontrolá uso di datonan personal.
Funshonario protekshon di datonan
Nationale ombudsman tin un funshonario ku e tarea di protekshon di datonan. E persona akí ta kontrolá ku nos ta atministrá datonan personal manera lei ta preskribí. E funshonario akí ta registrá na Autoriteit Persoonsgegevens. Por tuma kontakto ku e funshonario relashoná ku protekshon di datonan via avg@nationaleombudsman.nl.
Partidonan online
Nos ta trata e informashon personal ku ta wòrdu kompartí ku nos di manera konfidensial. Señor(a) a subi nos website via otro páginanan manera Facebook, Twitter i WhatsApp? E ora ei e reglanan di e partidonan ei tokante kon ta trata ku informashon personal i privasidat, ta konta. Nos konseho ta pa lesa nan determinashon di privasidat bon.
Anonimisá
Nationale ombudsman ta publiká su rapòrtnan riba e website akí. Ora ta hasi esaki ta anonimisá e rapòrtnan. Ta hasi esaki di tal manera ku un kaso no ta redusibel te na un persona individual. Den kaso ku señor(a) ta di opinion ku no a hasi esaki kuidadosamente ku señor(a), por manda un mail na e funshonario protekhon di datonan na avg@nationaleombudsman.nl.
Cookies
E website akí ta hasi uso di cookies. Nos ta hasi uso di cookies pa laga e website funshoná mihó. Nos no ta hasi uso di e datonan akí riba nivel individual personal òf di un kòmpiuter. Konsekuentemente no ta redusibel ta di ken òf di kua kòmpiuter e datonan ta. Por lesa mas informashon tokante esaki den nos maneho di cookies.
Kambio
Nos ta keda ku e derecho pa hasi kambio den nos deklarashon di privasidat i maneho di cookies. Por haña e vershon mas aktual riba e página akí.


text:
Tag Archives: callcenter
Diabierna 29 november, parti merdia Callcenter y Administracion Medico di SVb ta cera
En conexion cu actividadnan interno nos Callcenter y Administracion Medico ta cera riba diabierna 29 di november 2019, entrante 12:00 PM merdia. Por haci uso di nos website pa Notifica AO online: www.svbaruba.org/ao. Notificacion di AO (meld ziek) mediante telefon 527-2782 diabierna merdia no ta posibel. Tambe no tin control medico despues di 12:00 PM…. Mas Informacion
Diasabra 12 october Callcenter di SVb ta cera
En conexion cu actividadnan interno nos callcenter ta cera riba diasabra 12 di october 2019. Por haci uso di nos website pa Notifica AO online: www.svbaruba.org/ao. Notificacion di AO (meld ziek) mediante telefon 527-2782 riba diasabra no ta posibel. Dialuna 14 october 2019 e Callcenter ta habri atrobe. E sistema di Webportaal di SVb no… Mas Informacion
Durante Proximo Weekend Callcenter di SVb ta cera
Banco di Seguro Social Aruba SVb ta anuncia cu en conexion cu trabaonan di mantencion, su callcenter pa notifica AO (527-2782) ta cera riba diasabra 27 y diadomingo 28 di april 2019. Notificacion di AO (meld ziek) mediante telefon 527-2782 riba e dianan aki no ta posibel. Por haci uso di nos formulario pa Notifica… Mas Informacion
Sucursal di SVb na Van Leeuwenhoekstraat ta Cera
Update 3 april 2018: ambtenaar y gelijkgestelden cu tabata acudi na Van Leeuwenhoekstraat entrante mayan diaranson 4 di april por acudi na nos oficina principal na Eagle pa ricibi control medico. Tambe pa mayan nos liña di telefon 527-2782 ta den servicio atrobe. Algun tempo pasa por a tuma nota cu e edificio di SVb… Mas Informacion
Orario di SVb durante dianan di fiesta
Banco di Seguro Social Aruba SVb ta anuncia cu en conexion cu celebracion di Pasco di Nacemento y Aña Nobo, tur su oficinanan lo ta cera pa publico riba e siguiente dianan: Diabierna 23 december 2016 Dialuna 26 december 2016 Diahuebs 29 december merdia desde 12:00 pm Diabierna 30 december Dialuna 2 januari 2017 … Mas Informacion
Diasabra Callcenter di SVb ta cera
Banco di Seguro Social Aruba SVb ta anuncia cu en conexion cu actividadnan interno, su callcenter pa notifica AO (527-2782) ta cera riba diasabra 8 oktober 2016. Notificacion di AO (meld ziek) mediante telefon 527-2782 riba e dia aki no ta posibel. Si por haci uso di nos formulario pa Notifica AO online: /form-notifica-ao/. Diadomingo… Mas Informacion


text:
les di Sabbatskol
otro idioma
Les di sabbatskol kuartaal 1, aña 2022, Titula: Den E Ultimo Dianan Aki: E mensahe di Hebreo
Les 3: E Yu Primintí
E Ta e Resplandor di e Gloria di Dios
Lesa pa e siman aki:
Isa. 2:2, 3; Heb. 1:1-4; Eks. 24:16, 17; Isa. 44:24; Heb. 1:10; Lukas 1:31, 32; Heb. 1:5.
TEKSTO PRINSIPAL:
"Den e último dianan aki a papia ku nos pa medio di Su Yu, Kende Ela nombra komo eredero di tur kos, pa medio di Kende tambe Ela traha mundu. I E ta e resplandor di Su gloria i e representashon eksakto di Su naturálesa" (Hebreo 1:2, 3, Beibel Santu).
djamars, 11-01-2022
Lesa Hebreo 1:2-4. Kiko ta algun di e kosnan ku e porshon akí ta siña nos tokante di Hesus?
Den e sekshon akí, nos lo enfoká riba e parti ku ta bisa, "E ta e resplandor di Su gloria i e representashon eksakto di Su naturalesa"(Heb. 1:3, , Beibel Santu).
Lesa Éksodo 24:16, 17; Salmo 4:6; Salmo 36:9; i, Salmo 89:15. Kon e tekstonan akí ta yuda nos komprondé kiko e gloria di Dios ta?
Den e Tèstamènt Bieu, e gloria di Dios ta referí na Su presensia visible entre Su pueblo (Eks. 16:7; Eks. 24:16, 17; Lev. 9:23;-Num. 14:10). E presensia akí hopi biaha ta wòrdu asosiá ku lus òf resplandor.
Skritura ta informá nos ku Hesus ta e lus ku a bini na e mundu akí pa revelá e gloria di Dios (Heb. 1:3; Huan 1:6-9, 14 18; 2 Kor. 4:6). Pensa, por ehèmpel, riba kon Hesus a aparesé na transfigurashon. "I El a wòrdu transfigurá nan dilanti; i Su kara tabata briya manera solo, i Su pañanan a bira mes blanku ku lus" (Mat. 17:2, , Beibel Santu).
Meskos·ku e solo no por wórdu persibí si no ta pa medio di e resplandor di su lus, Dios ta konosí pa medio di Hesus. For di nos perspektíva, Nan dos ta un. Pasobra Dios Su gloria ta lus mes, no tin diferensia, den ser, entre Dios i Hesus, meskos ku no tin diferensia entre lus i su resplandor.
Hebreo tambe ta bisa ku Hesus ta e "representashon eksakto" di e Tata su ser (Heb. 1:3, Beibel Santu). E punto di e metáfora ta ku tin un korespondensia perfekto den e ser-òf esensia-entre e Tata i e Yu. Ripará ku sernan humano tin e imagen di Dios pero no Su esensia (Gén. 1:26). Sinembargo, e Yu ta kompartí e mesun esensia ku e Tata. No ta straño ku Hesus a bisa, " ' Esun ku a miraMi a mira e Tata'"(Huan 14:9, , Beibel Santu).
Di kon e echo ku Hesus ta revelá e karakter i e gloria di e Tata na nos ta asina un gran notisia? Di kon Hesus ta konta nos kon e Tata ta?
32


text:
Con abo ta pensa pa bay bisti pa Gala of Thrones 2019? E aña aki atrobe e tema di e fiesta anual exitoso di Kiwanis Club of Aruba, lo ta impactante! For di momento cu a lansa e tema di 2019, mesora a cuminsa e buskeda di e look, pa e fiesta di gala mas impactante di aña. E anochi aki lo bay tin un desfile di estilo riba e ‘red carpet’ manera tur aña, unda cu for di cabes te pia, tur detaye mester ta ‘on point’! Esey kiermen, percura pa abo ‘show up’ cu bo miho outfit, pa disfruta di e evento di gala top di Aruba.
Pa e premiere di ‘Game of Thrones’ Season 8 na New York, e artistanan manera: Gwendoline Christie y Emilia Clarke a luci un shimis, cu a haci un ‘statement’: Christie, a bisti un shimis cu e flornan yamativo cu e manganan hancho, mientras cu Clark a yega den un creacion ful di twiel di Valentino. Maisie Williams y Natalie Dormer, a opta pa e shimisnan preto clasico di anochi, pero cu hopi briyo y payette. E actornan masculino di e programa a bisti den e trahenan yamativo cu jackets di brocade y turtlenecks. Pues variacion sigur tin pa abo scoge y luci espectacular dia 28 di september proximo. Scoge bo mesun look preferi pa Kiwanis Club of Aruba su Gala of Thrones 2019.


text:
10 di Mei 2021, Jeugd en Zeden Politie a haci un entrada hudicial na un cas na Tanki Leendert y a detene e homber di Rudy Elvio Juaquino Weert naci na Aruba di 60 aña pa abuso sexual di menor (Art. 2.197, art. 2:200 jo. art. 2:210, art. 2:201 jo. art. 2:210 y art. 2:208 di nos codigo penal). Na dicho cas a confisca entre otro computer, laptop y telefon. Esaki tabata e informe cu Ministerio Publico a manda dia 10 di mei ultimo na momento cu a detene e persona aki.
Weert, conoci bou di e nomber “Querido Oyente” (pa su programa radial), ta wordo acusa di violacion di un persona menor di edad, kende tabata den su cuido durante e periodo di 19 di maart 2005 te prome di maart 2009 hibando e den auto na un luga di scondi of aleha.
E ta wordo acusa di abuso sexual di e persona menor di edad aki, cu tabata na su cuido y vigilancia, durante e periodo di 19 di maart 2005 te 18 di maart 2007.
E ta wordo acusa tambe di actonan di inmoralidad cometi contra e persona menor di edad aki, cu tabata na su cuido y vigilancia, durante e periodo di 19 di maart 2007 te 1 maart 2009.
Un otro acusacion contra Weert ta cu el a duna a duna e persona en cuestion un tratamento di cual e tabata sa cu e lo termina su embaraso den e periodo di 19 di maart 2006 te 19 di maart 2009, sin permiso di e persona.
E ta wordo acusa di a intencionalmente y cu premeditacion causa lesion grave na e persona den e periodo di 19 di maart 2006 te 19 di maart 2009 door di hinca un hangua den su curpa a consecuencia di cual e persona a sufri un aborto.
Pues poco acusacion serio mes.
OTRO CASONAN
Banda di dje lo tin dos otro persona mas cu nan caso lo ta den Corte como proforma.
Ta trata aki di Carmen Luz BARRERA BECERRA. E acusacion contra dje ta traficacion di hende den e periodo di 10 di juli 2018 te 4 di mei 2021. Y y Yerremy Yonathan Toppenberg ta wordo acusa di posesion di cocaina riba 4 di mei 2021, benta di hennep den e periodo di 4 di december 2017 te 4 di mei 2021, pildonan di XTC/MDMA riba 4 di mei 2021 y posesion di un pistol y balanan riba 4 di mei 2021.
Tur e casonan aki ta proforma, loke ta nifica cu lo pone un otro fecha pa e tratamento profundo di e casonan. Probablemente lo no trece nan Corte tampoco pa esaki so.


text:
The content originally appeared on: Diario
Procurador General a pone esaki den man di LandsRecherche
ORANJESTAD (AAN): Un persona femenino kende a yega Aruba procedente di un pais cu ta exigi pa Visa pa por drenta e isla aki, a djis presenta un biaha mas cu un carta firma pa Ministro ora e ta bandonando e isla, y na bali di Inmigracion na Aeropuerto a mustra e documento aki cu lo garantiza su entrada bek na e isla.
Esaki y posible algun otro mas, tabata suficiente pa oficialnan di Inmigracion a hisa bandera cora, como cu e sistema aki di carta cu no ta traha ni riba un zegelpapier, ni tin stempel di Departamento di DIMAS, no ta corecto den un operacion asina delicado cu ta encera e ley di LTU pa Aruba.
E alertanan aki a logra yega na atencion di Hefenan na Inmigracion, cu a dicidi na notifica Ministerio Publico riba e caso dudoso aki.
Basa riba e indicacionnan aki di Inmigracion di Aruba, Procurador General kier a haya claridad riba e supuesto iregularidadnan aki durante control di Inmigracion di Aruba (IA) riba documentonan di viahe di dos persona cu tabata saliendo di Aruba.
Aki ta unda cu Procurador General di Aruba a duna LandsRecherche e ordo pa cuminza cu un mision di investigacion, pa haya sa hechos.
Pues awor e ‘Feitenonderzoek’ aki di LandsRecherche ta cuminza, y lo bay revisa e documentonan cu e oficialnan di I.A. (antes conoci como IASA) lo a ricibi di e viaheronan stranhero aki.


text:
Nos tata
Nos Tata cu ta na cielo,
bo Nomber sea santifica,
laga bo Reino bini na nos,
bo boluntad sea haci na tera
como na cielu.
Duna nos awe nos pan di
cada dia
i pordona nos nos debe,
mescos cu nos ta pordona
nos debedornan
i nos laga nos cai den tentacion,
ma libra nos di malu. Amen.
Conheça outras versões:
Tata cuta
Tata cuta na cielo
bo nomber ta Santifica
bo Reino ta bin cerca nos,
hasi bo voluntad aki na tera
como tamben na cielo,
dudanos awe e pan di cada dia,
perdonanos e ofensasnan
mane nos perdona e sunan cuta
ofende nos y no laganos cai
den tentacion y libranos di mal
Amen.
Nos Tata
Nos Tata ku ta na shelu,
Bo nomber sea santifika,
Laga Bo reino bini na nos.
Bo Boluntad sea hasi na tera komo na shelu.
Duna nos awe nos pan di kada dia.
I pordona nos nos debe, meskos ku nos ta
pordona nos debedornan.
I no laga nos kai den tentashon, ma libra
nos di malu.
Amen.
Nos Tata
Nos Tata ku ta na shelu
Bo Nòmber sea santifiká,
Laga bo reino bini na nos,
bo boluntat sea hasí na tera komo na shelu.
Duna nos awe nos pan di kada dia i pordoná nos,
nos debe, meskos ku nos ta pordoná nos debedornan.
I no laga nos kai den tentashon,
ma libra nos di malu.
Amèn.
Tata Cuta
Tata Cuta na cielo
bo nomber ta Santifica
bo Reino ta bin cerca nos,
hasi bo voluntad aki na tera
como tamben na cielo,
dudanos awe e pan di cada dia,
perdonanos e ofensasnan
mane nos perdona e sunan cuta
ofende nos y no laganos cai
den tentacion y libranos di mal
Amen.
Nos Tata
Nos Tata, qu tu na cielu,
qu bo nombre ta santifica;
Laga bo reino bini;
qu bo boluntad sosode na terra,
mescos qu na cielu;
Duna nos awe nos pan di cada dia;
Y pordona nos nos debenan, mescos qu nos tambe ta pordona nos debedonan;
Y no laga nos cai den tentacion,
ma libre nos dje Malu.
Amen.
Nos Tata
Nos Tata ku ta na shelu
Bo nomber sea santifika.
Laga Bo reino bini na nos.
Bo boluntat sea hasi na tera komo na shelu.
Duna nos awe nos pan di kada dia
i pordonanos nos debe meskos ku nos
ta pordona nos debedornan no laga nos
kau den tentashon ma libranos di malu.
Amen.
Nos Tata
Nos Tata, cu ta na cielo;
cu vo nomber ta santificado.
Cu bo reina bini. Cu bo
voluntad ta cumpli, ariba tera
asina cu na cielo. Duan nos ave nos
pam di cada dia.
Pordona nos nos debe, asina cu nos ta
pordona nan debe na nos debedor nan.
I no pone nos den tentacion, ma libra
nos di malo. Amen.


text:
Den e buletin aki: di dos reunion general di Bondsraad, introdukshon di Herbert Piar, Zembla bishitá Unkobon, promoshon gratis na Mega FM, deseo pa fin di aña
Di dos reunion general di Bondsraad
Dia 17 di novèmber 2021, den e di dos reunion general di Bondsraad yen di bida, Herbert Piar a keda nombrá komo miembro di direktiva di Unkobon. Bondsraad a aprobá e nota di strategia pa 2022 -2024 (Hulandes so). Puntonan di lansa di Unkobon pa e próksimo tres añanan ta: minimo soshal, kondishonnan general/areglo di disputa i produktonan básiko pagabel. E puntonan di lansa aki lo bai haña èkstra atenshon e añanan benidero. E estimashon di mas aña pa e periodo di 2022 -2024(Hulandes so) tambe a keda aprobá.
Tres miembro a forma un komishon pa investigá e posibilidat pa un marshe sentral. unda tur e marshenan aktual lo por uni na un sitio sentral i fasil pa yega.
E reunion tabata hopi animá i bon bishitá. Despues di e reunion, manera ya a bira kostumber, ta tin un agasaho ameno.
Laga nos presentá señor Herbert Piar na bosobr />Herbert a lanta na Rincon. E ta tin 11 ruman di kual e tabata number sinku. Despues di skol básiko, e a bai M.U.L.O na playa. Awendia Mulo a bira Mavo. Manera hopi di su generashon, e mester a bai Kòrsou ku su di 16 aña pa kontinuá ayanan ku su estudio na HBS. Awe HAVO/VWO.
Herbert su preferensha tabata pa tèknologia. Komo tal e a bai Hulanda i terminá ayanan su estudio na HTS. Djeinan e a bai traha na un Ingenieursbureau. Despues di un aña e a wòrdu mandá Aruba pa bai traha na FCCA, (Fundashon Cas pa Comunidad Arubano). Un ke otro den kuadro di e koperashon pa desaroyo. Den mesun periodo ei FCB (Fundashon Cas Boneriano) a inisiá ku e proyekto pa kasnan di pueblo na Amboina ku asistensha di un tèkniko for di Hulanda. Despues di un aña e tèkniko a regresá Hulanda i Herbert a keda aserká pa kontinuá ku e proyekto na Boneiru. Finalmente Herbert a traha 22 aña na FCB. E promé añanan komo projekt manager despues komo direktor di FCB.
Na 2007 Herbert a kuminsá ku su propio ofesina di konsulta. Aktualmente e ofesina ta wòrdu manehá pa su yu mayó.
Na Boneiru Herbert a kasa ku Ruthmilda. Su 4 yunan tur ta adulto.
Siendo un persona aktivo den komunidat, Herbert a i ta ehersé diferente funshon den direktiva di e.o. Sede Boneriano, Sofna, SGB, SGB, Stinapa, Cocari. Riba tereno deportivo tambe Herbert tabata duna su aporte komo boluntario. Komo ku e tabata sobra tiki tempu pa su mes, su kasá a haña ku ta di mas. Pa e motibu ei Herbert mester a konsultá ku su kasá promé ku e a disidí pa bai duna su aporte na Unkobon.
Komo miembro di direktiva di Unkobon Herbert kier duna atrobe un aporte grandi na e desaroyonan soshal aki na Boneiru.
Zembla bishitá Unkobon
Dia 16 di desèmber último Unkobon a risibí bishita di e produktornan di e programa Zembla pa un entrevista ekstenso tokante e pobresa kresiente aki na Boneiru. Dia 17 di febrüari 2022 lo transmití e dokumentashon aki den e programa di Zembla via di e kanalnan di televishon na Hulanda. Di e forma aki e akshon di Unkobon pa yega na un minimo soshal basá riba kosto di bida real, lo alkansá hopi hende na Hulanda tambe.
Promoshon gratis na radio Mega FM
Probablemente ya bo lo a skucha e promoshon via di e stashon di radio Mega FM. E promoshon aki ta kompletamente gratis. E propietario, Ron Gijzen, ta di opinion ku Unkobon ta hasiendo bon trabou pa e komunidat boneriano i ta sostoné tur e aktividatnan di Unkobon hasiendo promoshon pa esakinan kompletamente gratis.
Deseo pa fin di aña
Felis dianan di fiesta i un próspero 2022 yená ku dicha, felisidat i positivismo.


text:
Internacional: Hopi a use pa 27 aña largo pero e fin a yega, 16 di juni 2022 e ta oficial cu e internet exploer di microsoft ta pasa pa historia.
Miyones di hende a usa e aplicacion aki pa subi internet haci nan trabou diario. For di aña pasa a anuncia cu lo finaliza e version di internet explorer. Unda a haci esaki cu e internet explorer 11 cu tabata e version final. Esaki a cuminsa na e computernan den aña 1995 y pa 2004 a acapara mas di 95% di e mercado usando esaki.
Pero awor aki loke ta mandando riba mercado ta Google Chrome, Safari di Apple y Mozilla Firefox. Esnan cu kier sigui usa e microsoft tin cu usa e Microsoft Edge cu a keda lanza na 2015 hunto cu e windows 10.


text: Diaranson den careda di 6 ‘or di atardi, alarma a wordo bati na Guarda Nos Costa ( Ex Huis van Bewaring) pa motibo cu un ilegal a huy. Ta trata di un homber di nacionalidad Dominicano cu recientemente a sali for di K.I.A.despues di a caba di sinta su castigo y lo ta, wardando riba su deportacion.Homber color bruin, cabey rasta, cu barba, tshirt blanco, short blauw, ela core bay direccion dakota ultimo ela ser mira banda di Bohama. Un patruya di polis a presenta na Guarda Nos Costa pa asina mas haya mas informacion di e persona cu a huy. Aparentemente e fugitivo di nacionalidad Dominicano ta hopi agresivo y polis lo cuminsa cu un buskeda.


text:
Diadomingo madruga, patruya a wordo manda na ex Kong Fui Supermarket pa un auto sospechoso. Eynan a constata cu en...Read more
Diadomingo, pa mas of menos 3'or y 46 di marduga, Central ta dirigi patruya di Noord pa e lobby di...Read more
Diasabra, pa mas of menos 5'or y 17 di atardi, Central ta dirigi patruya di Noord na un adres na...Read more
Diasabra, pa mas of menos 3'or y 45 di atardi, a drenta un melding di un ladronicia den Caya di...Read more
Diasabra, pa mas of menos 10'or di mainta, Aruba Ports Authoridy a meld cu un boto yama "Mileika", cu 3...Read more


text:
The content originally appeared on: Diario
Aumento drastico di gasolin entrante awe
ORANJESTAD (AAN): Un golpi duro ta loke chauffeurnan di Aruba ta bay ricibi awe Diaranson 8 di Juni 2022. E cambio den prijs di productonan petrolero 8 di juni 2022, ta kibrando un record.
Minister Geoffrey Wever di Asuntonan Economico, Comunicacion y Desaroyo Sostenibel a anuncia e prijsnan nobo di benta di combustibel entrante 8 di juni 2022:
Gasoline unleaded-premium ta subi cu 32,2 cent, pa wordo bendi awor na e prijs record di 321,2 cent pa liter. Prome biaha cu e prijs ta yega asina halto.
Diesel LS ta subi cu apenas 1,3 cent, pa wordo bendi awor na 290,3 cent pa litre.
Kerosin ta subi cu 2,0 cent, pa asina wordo bendi na 277,6 cent pa liter.
Reaccion cu a drenta mesora ta cu nunca a kere cu Aruba lo a yega na e prijs aki pa gasolin riba e isla. E ta un indicacion fuerte cu e peligro tey cu pronto lo bo haya tur compania ta cuminza cobra “brandstofclausule” pa haci entrega di tur cos.
Prijs di transport di agencianan importador lo bay subi, y esaki lo pusha aun mas prijs di hopi producto cu e consumidor Arubiano ta cumpra. E ta parce cu Aruba no a djis drenta e epoca di Horcan, pero di otro banda tin di prepara pa e “Horcan Economico” cu ta na caminda.
Prijs extremo na Jamaica: Si tira un bista den region, por nota cu na Jamaica tambe e prijs di combustible a subi na nivelnan cu tin comunidad di e isla, y tambe e piscadornan hopi disgusta.
E situacion a bira asina drastico na Jamaica, cu Parlamento di e isla a hasta discuti riba un acercamento diplomatico cu nan ta haciendo cu President Nicolas Maduro di Venezuela, pa check si nan por haya un deal nobo pa petroleo. E isla sa cu e asunto aki ta uno cu nan tin di triangula tambe cu Washington, como cu sancionnan pa cu petroleo Venezolano ainda ta valido.
Sinembargo Jamaica ta mira, cu e chens cu nan lo por haya un contesta positivo tanto di Caracas como di Washington, lo por toch ta un mihor prospecto pa rescata Jamaica di e crisis di combustible y energia en general.
Tabatin e deseo tambe pa Jamaica cuminza importa gas y petroleo for di Nigeria, y esey a ser treci dilanti door di Ministro di Energia.
Rep. Dominicana ta sigui subsidia: Mientras tanto na Republica Dominicana, ya pa varios luna caba e automobilistanan ta gozando di un prijs atractivo pa gasolin. Esey ta debi cu Gobierno den e prome cinco lunanan a absorba como 17.000 miyon Pesos Dominicano (como 554 miyon Florin) na e prijs di gasolin. Tur esaki cu e meta pa evita inflacion y otro efectonan colateral cu ta bin ora cu prijsnan di gasolin y diesel subi.
Ministro di Industria y Comercio, Ito Bisonó a bisa cu Gobierno lo bay mantene subsidio riba gasolin, tanten cu e por.
Prijs na otro islanan regional: Si tira un bista riba prijs di gasolin na algun pais den region, por mira cu na Barbados, e prijs pa liter di gasolin ta 438,0 cent di Barbados Dollar (igual cu 390,9 cent Arubiano).
E prijs pa 1 liter di gasolin na e isla di Grand Cayman ta 1.19 Dollar di Cayman Islands, cu ta igual na 2.57 Florin Arubano.
Na Puerto Rico, e prijs promedio pa 1 liter di gasolin ta US$ 1,36 cu ta similar cu 245,8 cent Arubiano pa liter.